Kas blogid on välja suremas?\n24. juuni 2018 by britt 43 Comments\nPostitus on sponsoreeritud doliprane’i (kohalik paracetamol) poolt, tänu millele ma seda nädalavahetust üle elan (aitäh palavik, tulid umbes kõige ebasobivamal ajal)!\nOlen varemgi öelnud, aga ega küll küllale liiga ei tee – ma armastan lugeda. Juba väiksena tuli vanaemal mind põhimõtteliselt harjavarrega õue taguda, et ma väljas mängiks, mitte köögilaua taga ei loeks. Kohaliku raamatukogu lasteosakonna lugesin ma igatahes üsna kiiresti läbi ja liikusin siis juba natukene suurematele mõeldud raamatute juurde. Ma lausa neelasin raamatuid.\nJa lugeda armastan ma tänaseni. Seetõttu jäävad blogid alatiseks mu lemmikmeediumiks. Mulle küll meeldivad videod, aga ma ütlen ausalt, et ma ei viitsi vaadata enda jaoks võõraste inimeste videosid. See-eest võin ma suurima heameelega lugeda nende võõraste mõtetest.\nJah, mullegi meeldib instagramis muudkui näpuga üles kerida ja vaadata, mis jupikesi inimesed oma eludest jagavad. Aga see on minu jaoks poolik. Ühe pildi nägemine ei aita mul selle autorit mõista või saada aru, kas ma klapiksin temaga. Aga ühe postituse lugemine see-eest küll.\nMa ei taha lühikokkuvõtet kellegi tegemistest. Ma ei taha ühelauselist pildiallkirja. See ei tähenda, et ma ise seda ei teeks. Aga see tundub mulle täpselt samamoodi poolik. Seetõttu olengi ma pigem kehv instapostitaja. Ma ei taha oma mõtteid edasi anda lühidalt, aga pika jutu jaoks on ju blogi.\nSamamoodi ei taha ma triikimise taustaks kellegi videot vaadata, et tüütu kohustus kiiremini tehtud saaks. Ma tahan kohvitassiga rahulikult arvuti ette istuda ja lasta erinevatel tekstidel mind endasse tõmmata. Ma tahan lugeda, ma tahan tunda ja mõista, mida teksti autor mulle öelda tahab. Muidugi saan ma aru, miks paljud eelistavad videoformaati. See on vahetum. Kui kirjapildis võivad emotsioonid mõnikord jääda kahetiselt mõistetavaks, siis liikuv pilt teeb asja kohe kordades selgemaks.\nMõned aastad tagasi mõtlesin ma, et ehk jõuab ka Eesti blogimaastik Skandinaavia omaga samale tasemele. Täna ma seda enam ei usu. Häid ja sisukaid blogisid jääb vähemaks, vlogijaid ja instagrammereid tekib aina juurde.\nJa see on okei. Sest pealekasvava generatsiooni üks tunnustest ongi see, et nad ei jaksa enam lugeda. Või keskenduda. Nad tahavad kogu infot ja nad tahavad seda kohe (ok, see “nad” kõlab nagu ma oleksin vanem tädikene, kes noorte üle heietab). Niivõrd lihtsalt kui võimalik. Kui mina tahan pikka lugu koos paljude illustreerivate piltidega, siis neile sobibki see üks pilt koos lühikese kirjeldusega. Kui mina tahan end pikkade tekstide alla matta, siis nemad eelistavadki jooksu pealt hoopis videosid vaadata, sest samal ajal saab ju veel mitut asja teha. Samuti on teistel platvormidel ka kergem jätta tagasisidet. Meeldis? Selge: kliki südamele või püstisele pöidlale. Tadaa! Kommentaari kirjutamine nõuab juba rohkem aega. Milleks kasutada sõnu, kui oma sõnumi saab edastada kahe-kolme emotikoniga?\nAga mul ei ole sellest kahju. Olgu, võib-olla natukene on, sest lugemisvara jääb endale veidi väheks. Ent lõppude lõpuks tähendab see seda, et enamasti (sest alati on erandeid) blogivad need, kes seda tõesti armastavad. Kes armastavad kirjutamist, oma mõtete ja/või elu dokumenteerimist. Mitte, kes armastavad asju. Sest asjade ja tuntuse saamiseks on juba palju lihtsamaid viise.\nSeega suur-suur aitäh kõikidele, kes oma tegevusi ja mõtteid veel kirjasõnas jäädvustavad. Aitäh teile, kes te igasse kirjatükki paotate tüki iseendast. Aitäh teile, kes te lubate niimoodi vaikselt teie eludesse piiluda ja sellest osa saada.\nJa teie? Mida teie eelistate? Lugeda, videosid vaadata või hoopis instagramis ringi uudistada?\n24. juuni 2018 at 16:58\nVäga mõnus lugemisvara! Ma ise olen ka kogu selle teema üle mõtisklenud ning tundsin end Sinu kirjutatus vägagi ära. Mulle meeldib ka lugeda. Keskkoolis sai uurimistöögi kaasõpilaste lugemishuvist läbi viidud. Praegu lahutan enda lugemismeelt blogimaastikul ning hakkasin ka ise sügisest 2017 enda mõtteid/tegemisi kirja panema ja täiesti lõpp, kui vabastav see on! Päriselt kohe imeline! Istuda maha. Võtta see hetk. Mõelda. Panna kirja. Justkui ennast tühjaks kirjutada. Täielik eemaldumine kogu ümbritsevast maailmast. Ja nii tore! Mul on samamoodi meeletult hea meel, et on inimesi, kes veel kirjutada viitsivad ja superäge on vahel end teiste kirjutatus ära tunda. Just nii, nagu ma praegu end Sinu loos ära tundsin\n24. juuni 2018 at 19:32\nMhmh, panid minu mõtted ka kirja. Just see enda tühjaks kirjutamine ja maailmast eemaldumine. Lähen vaatan hiljem su blogi ka üle!\n24. juuni 2018 at 16:59\nMulle meeldib lugeda teksti. Videoid ja vloge vaadata ei meeldi, lugemine on kuidagi privaatsem ja mõnusam. Mulle tundub, et blogid on muutunud. Kuna blogimine näib saavat aina popimaks siis kipub kvantiteet võimust võtma ja tõelised pärlid jäävad tähelepanuta. Pigem hakkavad silma verinoorte inimeste reklaamiblogid (igasugu toodete ja teenuste tutvustused) ning khm küpsemas eas (30+) sisukamad kirjutajad kaovad selle massi sisse ära. Õnneks mööda blogijate blogrolle kammides üht-teist ikka silma jääb.\n24. juuni 2018 at 17:49\nKusjuures mulle endale tundub, et reklaamiblogide tippaeg on möödas. Võimalik muidugi, et ma lihtsalt ei märkagi neid enam. Aga mul on tunne, et see “tere! tahaks väga blogi kirjutada, palun öelge millest ja kuidas!!” kõrgaeg jäi kuskile üle-eelmisesse aastasse.\nNing blogrollid on tõesti kuldaväärt! Seetõttu lisasin ka enda oma tagasi. Kuigi see on selline veidi kehvake, sest ei näita viimaseid postitusi. Muidugi parem kui ei midagi!\n24. juuni 2018 at 17:02\nEelistan lugeda, aga blogisid, mis mind haaraks, on väga vähe kahjuks.\nMa ei viiiiiitsi lugeda, et “Ärkasin, siis tegi laps seda ja toda ja siis pidimegi juba kiirustama rongile” jne ühe inimese päeva kirjeldust. Aga neid on nii kohutavalt palju, kes dokumenteerivad ainult oma päeva või vastavad järjest mingitele küsimustikele lühivastustega. See ei anna minule kui lugejale, mitte midagi.\nMa eelistan lugeda inimese mõtteid, kust tal need mõtted ja arvamused tulevad, miks on tema meelest nii ja mitte naa. Kõike seda, mis avardaks ka minu maailmapilti, annaks mulle juurde oskust mõista teisi, olla tolerantsem ja empaatilisem. See, mis teeb mind paremaks. Või siis teiste kogemusi ja mida tema sellest sai. Taaskord, äkki leian ma sealt enda jaoks midagi head.\nPuhas egoism, mõtlen ainult endale 😀\n24. juuni 2018 at 17:51\nMul pole päeva dokumenteerimise vastu mitte midagi, kui seda tehakse ilusas kirjakeeles ja haaravalt. Noh, et tekib tunne nagu loeks mõnd lühijuttu. Niisama detailset kirjeldust tõesti ei jaksa.\nEgoism see nüüd vaevalt on – lugemisvalikuid tehes ju peabki endale mõtlema.\nP.S. Kirjuta palun enda blogisse vähemalt üks postitus juurde. Su viimane postitus tekitas huvi, et kuidas selle kolmandaga siis elu lõpuks laabus.\n24. juuni 2018 at 18:52\nMina ei ole loomult blogija, mul tuleb harva see vajadus “heietada” ja kuna sulg ka ei jookse… Aga ilmselt kunagi kirjutan, kui juba ise aru saame, kuidas kulgeb\n24. juuni 2018 at 17:14\nMina olen lugeja. Pigem raanatute, aga kui Eestist ära kolisin, sattusin järjepanu blogisid lugema ja olen nii imelisi pärleid leidnud (tsau!).\nMulle ka meeldib, et blogi annab kuidagi põhjalikuma ülevaate, kui lihtsakt sotsmeedia postitus. Ma olen ise ennast Instagrammist ja Facebookist hetkel üldse eemale tõmmanud ja seal ringi ei luusi. Küll aga käin iga päev blogisid pidi lootuses leida uut lugemist.\nVideod on toredad, aga minu jaoks kipuvad veidi liiga pinnapealsed ja hüplikud olema. See on lihtsalt minu isiklik arvamus. Blogipostitus on enamasti rohkem läbimõeldud ja sedtõttu sidus tervik enamasti.\nMa olen ise püüdnud blogida vahelduva eduga. Kirjutamine on mulle alati meeldinud ning see on aidanud mul mõtteid korrastada. Lugejaid mul väga pole, aga tühja sellest! Mina olen saanud vähemalt emotsioonid välja kirjutatud.\nJa mulle meeldivad elulised postitused (st elust enesest ning inimeste arvamused), reklaami tuleb uksest ja aknast nagunii sisss.\n24. juuni 2018 at 19:31\nVot, tõid ühe väga õige mõtte välja, et postitused on enamasti terviklikumad. Asi ongi vist selles, et vähemalt vlogid katavad tihtipeale mitut erinevat asja samas kui postitused ühte.\nReklaami võin ma ka lugeda kuniks see pole päris teleturu laadne.\n24. juuni 2018 at 17:18\nEelistan lugeda.. saan seda teha igal ajal. Video puhul on vaja leida sobiv hetk (no nt bussis ma ei hakkama ju videoblogi kuulama kui just klappe pole muidugi jne). Aga vahel meeldib küll kui blogija teeb ka videoid.. no nii 10 kirjas ja 1 videos nt 😀\nAga Sinu puhul on väga hästi aru saada, et Sa neid raamatuid neelanud oled. Nii humoorikat ja lendlevat teksti on niiiiii hea lugeda! Aitäh Sulle:)\n24. juuni 2018 at 19:29\nAitäh hoopis Sulle! Ma nii ootan seda aega, mil Liisu õhtud veidike stabiilsemaks muutuvad, et tekiks jälle rohkem aega iseendale ja saaks taas normaalselt lugema hakata.\n24. juuni 2018 at 17:44\nEelistan lugeda. Enamasti loengi blogisid kui lapsi magama panen. Ja kuna arvuti kõlar on lollid kohas siis paha arvutist videoid vaadata sest jutt vaikne ja lapsed lärmavad üle. Neid magama pan es ka ei hakka samas toas ju häälega videot vaatama.\n24. juuni 2018 at 19:26\nMul on üsna sama seis.\n24. juuni 2018 at 18:17\nMa tahtsin 50-aastase tädikesena öelda, et löögu mind välk maha, kui keegi mind noorte üle heietamas näeks Alles hiljuti ütles mu 20+ tütar, how cool is that… et emme temaga ja ta sõpradega julgeb välja tulla Pokemoni mängima. Ja üldse polevat minuga teemat, millest rääkida ei saaks. Isegi kui ta sõbrad ligi on. Kas ma olen hingelt noor? Jah ja ei. Sest minu meelest on vanus ainult üks number ning “täiskasvanuna” käitumine ühiskonna poolt ette kirjutatud või kirjutamata reeglite täitmine. Seda vanust ei pea nii tõsiselt võtma\nOlen kindlasti üks lugejate leerist, aga seda on ka mu noor tütar ja mitmed ta sõbrad. Videod meeldivad, mis on läbimõeldult tehtud. Ja ei ole liiga pikad. Tunduvad muidu ajaraiskamisena (sest võib ju hoopis koertega õue kõndima minna Pokemoni muna hauduma või lugeda). Näiteks meeldib Kristina Kuzmic oma väga elulähedaste videotega, mis aitavad naist/ema oma elu natuke selgema pilguga vaadata. Ja toredad on Austraalia isa How to Dad soovitused. Jah, need pole vist täiesti vlogi kategoorias, aga pigem need või kuulan hoopis podcaste.\n24. juuni 2018 at 18:23\nAppi, ma ei mõelnud seda üldse halvustavas toonis! Pigem natuke pilkavalt, et ma räägin siin midagi mingist uuest generatsioonist ja ise olen alles kahekümnendates.. 😀\nNing ma olen sinuga nõus, et vanus on vaid number! Tähtis on end hästi tunda ja elada niiviisi, et oled õnnelik. Mulle on näiteks sotsiaalmeedias silma jäänud mõned väga ägedad vanaemad, kes elu täiel rinnal naudivad. Nii meeletult äge mu meelest! Loodan, et mul kunagi selles vanuses sama palju energiat saab olema. 😀\nKuzmic meeldib mullegi, aga sellest isast pole kuulnud. Kui kunagi videolainele satun, siis uurin järgi.\nPodcastid meeldivad mullegi. Eriti jalutades.\n24. juuni 2018 at 18:53\nKallis Britt, ma ei arvanudki seda, et mõtlesid halvustavas toonis. Ma niisama võtsin sõnasabast kinni 😉 Ja eks seda “noorus on hukas” lugulaulu ole läbi sajandite lauldud. Vahel mõtlen praeguste noorte peale, et mille üle nemad kunagi pead vangutama hakkavad 😀 Aga kui seda poleks, siis oleksime äkki ikka veel loomanahkades kütid edasi.\n24. juuni 2018 at 19:00\nIsast pole kuulnud, sest ta on hoopis Uus-Meremaalt 😀 Näed, mis juhtub, kui kõrges vanuses mälu alt veab 😉 Tegelikult mälu osas lugesin hiljuti huvitavat seletust, miks vanemaks saades asjad nii kiirelt ei meenu. Me aju on nagu kõvaketas, kuhu aastatega on hulk infot kogunenud. Kuna me ei saa ajule defragmenteerimist teha, siis on raskem õiget asja kärmelt kätte leida\n24. juuni 2018 at 19:25\nHah, ikka juhtub! Minu jaoks muidugi teda tuntumaks ei teinud. 😀\n24. juuni 2018 at 19:03\nSujuvalt jätan kõik vlogid vaatamata, sest ma pigem loen enda tempos, kui et jälgin pilti ja häält. Selles suhtes ma loodan, et kui sa teed vlogisid (kasvõi kui taas kolima ja remontima hakkate), siis kajastad neid ka sõnas ja pildis.\nOlen lihtsalt lugeja (kui blogisid vähe, siis ikka rohkem raamatuid). Suvisel perioodil küll vähe, aga eesmärk üks raamat nädalas on kenasti kahekordselt ületatud ja ehk saab aasta lõpuks ka nii 100 kätte #ev100\nBlogide jälgimiseks kasutan feedlyt, sest see tuletab kenasti meelde, kui keegi kirjutas midagi… sest mõned postitavad nii harva, et muidu läheb meelest ära. Aastatega on nimekiri väga palju muutunud ja ilmselt muutub taas, vastavalt eluetapist.\n24. juuni 2018 at 19:23\nJaa, sama! Pluss on lugeda kergem. Saab ka lapse magamapaneku ajal. Ning vähemalt siiamaani olen ma enamasti kõikide vlogide sisu ka kirjalikult edasi andnud. V.a kui on tõesti mingid “Päev meie elus”, mis on hommikust õhtuni. Neid pole mõtet.\nMaarja U says\nMulle meeldib lugeda, vidosid ei jõua vaadata. Ma võiks ise rohkem osa võtta, kommenteerida, aga tegelikult ka ilma selleta tunnen, et võtan inimeste elust osa. Nii kihvt – inimesed, keda ma kunagi näinud ei ole, on justkui minu elus läbi selle, et nad jagavad oma elu teistega. Kui ma Sind kuskil kohvikus näeks, tuleks kindlasti rääkima, sama ei saa ma öelda inimeste kohta, kes kiirpostitusi teevad või end päriselt ei näita. Kas see mitte ei ole tore tunne, et Sul on omamoodi sõpruskond, kunagi ei tea, kes sind kus näeb ja ligi astub. Üllatussõbrad. Pop-up-sõbrad.\n24. juuni 2018 at 19:35\nPop-up sõbrad – nii vahva väljend! Kusjuures tegelikult on mõnikord hoopis natukene hirmutav. Just kedagi kohates. Väga ebavõrdne situatsioon on, kus vestluspartner teab mind nii hästi, aga mina temast peaaegu ei midagi (kui just tihe kommenteerija pole). Aga see kogukonna tunne on väga-väga mõnus. Eriti SELLE kogukonna siin. Et kommentaarides saab nõu, saab vestelda, mõnikord tekib huvitav diskussioon, on võrdlemisi vähe trolle, eriarvamustega saadakse üsna hästi hakkama. Seda ei saa päris iga blogi kommentaariumi kohta öelda, nii et mul on ainult hea meel, et te siin nii mõnusad olete!\n26. juuni 2018 at 15:37\nSiis sul on hea positsioon kohtudes, võid pop-up-sõbrale öelda, et no tere, sina mind tunned, räägi nüüd endast.\n24. juuni 2018 at 21:10\nAlati lugeda! vlogid nõuavad aega ja kohta, ses mõttes, et kui kuskil ootan siis lugeda saan alati aga vlogid nõuavad eraldi kodus olemist ja aja võtmist, aga see on ilmselt nn “vana kooli” igand. Vaatasin ükspäev dok-i tuleviku koolist ja seal öeldi, et tulevikus õpetatakse ,kuidas teadmisi online kätte saada ja lugemine kui selline hääbub tasapisi. Mõtlen raamatute lugemist just.\nAga jah ma alati naudin sinu oskust sõnu seada, võiksid tihemini kirjutada ja raamatuid kirjutada.\n24. juuni 2018 at 22:38\nEelistan lugeda! Nii raamatuid (ehk siis paberraamatuid!) kui ka vahvaid blogisid. Olen juba tükk aega ka Sinu blogi (vaikiv) lugeja. Imetlen Sinu head keelekasutust ja jutuvestmise oskust! See on nii nauditav. Sinu vlogid on ka toredad. Seega ma ei saa öelda, et ma üldse videoid ei vaata. Mulle endale meeldib väga kirjutada. Kirjutamine nõuab aga aega ja süvenemist ning seetõttu jäävad mu postitused üsna harvaks ja vahel ka harali…\n26. juuni 2018 at 16:32\nMul on niiiii hea meel, kui vaikivad lugejad ka häält teevad! Aitäh selle eest!\nKirjutamine nõuab tõesti süvenemist! Seetõttu on ka mu enda kirjutamine harvemaks jäänud. Mõned aastad tagasi kirjutasin ma mõnikord lausa mitu korda päevas. Praegu ei kujutaks sellist sagedust ettegi. Samas on mul tunne, et postitused ise olid ka veidi pinnapealsemad + ma kajastasin palju rohkem mingeid arengulisi teemasid (beebiea osas), mida ma enam kajastada ei taha.\n26. juuni 2018 at 16:35\nLugemine on juba praeguseks vist hääbuv trend… Millest on väga kahju. Samamoodi jääb aina enam silma, et ega meie emakeelega ka just parimad lood pole. Jah-jah, ma tean, et ma pole isegi ideaalne kirjutaja ja kirjavahemärkide osas võiks keegi mulle korraliku epistli pidada, aga las see hetkeks olla. Mõtlen pigem ingliskeelsete väljendite kasutamist. Kui varem jäi see peamiselt silma videotes, siis nüüd juba ka kirjapildis. Täiesti suvalisi sõnu ja väljendeid asendatakse võõrkeelsetega ja seda sel määral, et lõpuks ongi jutus mõlemit umbkaudu 50/50…\nSu viimane lause – sa oled nii armas, aitäh! Rohkem kirjutamisega on niiviisi, et ma kirjutan siis, kui tunnen, et sooviks midagi jagada – midagi öelda. Kui ma toimiksin vastupidiselt, siis sa isegi vist enam pikalt siin lugemas ei käiks.\n25. juuni 2018 at 00:01\nmina lihtsalt ei suuda arvutis väga süveneda. isegi arvutis e-raamatut loen harva, a omal ajal lugesin hästi palju reisiraamatuid mati ekraaniga lugerist ja raamatuid võin ka lugeda palju. a netis on nagu meelelahutus uudised, blogid jms. kohe ei suuda keskenduda ega taha pikki tekste lugeda. eks see ole maitse asi.\nning vahel ütleb üks pilt rohkem kui tuhat sõna:P:)\n26. juuni 2018 at 16:29\nViimasega olen muidugi nõus.\n25. juuni 2018 at 00:09\nKõik minu mõtted on nii kenasti Sinu postituses js selle kommentaarides kirjas Kohe näha, et sarnaste seltskond tõmbub\nEhk siis armastan sisukate mõtetega blogisid, vlog on üks mõnus lisaboonus aegajalt, sest no mõnda asja lihtsalt peab nägema, et aimu saada, aga üldiselt on videode vaatamine keeruline ja tülikas ning lugeda on lihtsalt nii mõnus! Mida pikem postitus, seda võrratum!\nTänud hea lugemisvara pakkumise eest 😉\n26. juuni 2018 at 16:28\nOlen sama täheldanud! Kuigi eks see ole teatud määral ju tõsi, et lugejad ongi tihtipeale blogija nägu. Muidugi ei kehti see ulmeliselt suurte blogide kohta, sest nende kommentaariumitesse koguneb sulelisi-karvaseid palju rohkem.\n25. juuni 2018 at 00:24\nIkka lugeda Mõnusalt, kohvi- või teetassiga. Videosid ma pigem just ei viitsi vaadata. Millegipärast tundub see minu jaoks ajaraiskamine. Täiesti ebaloogiline mu enda jaoks ka, aga vot nii on 😀 Äkki sisu pärast?\nIse olen pigem kehva kirjutaja. Mõtteid on küll ja veel, aga ma armastan tegutseda, kui arvuti taga aega veeta, sest põhitöö on arvutis niikuinii.\n26. juuni 2018 at 16:27\nMina näiteks teiste vloge väga ei armasta (v.a tuttavate omi nagu öeldud), aga ma võin end unustada paroodiavideosid vaatama. Täiesti absurdne. 😀\n25. juuni 2018 at 08:06\nEelistan ka pigem lugeda kui vaadata, samas – ma ei ole lihtsalt ka väga heade vlogijate peale sattunud (ega muidugi ei satu kah kui ei otsi). Need, kes enamasti aga blogivad ja siis vahepeal vloge teevad, nende videostiil mulle eriti ei klapi. Mõnel on tehnilised oskused liiga kesised ja mõne teise puhul lihtsalt ei klapi miskit muud. Lihtsalt lugemise puhul lood inimesest oma peas mingi versiooni ja see ei pruugi videoga ühtida või siis mõni inimene lihtsalt ei ole videos nii hea ja sorav kui kirjapildis. Kirjutab nt hästi haaravalt aga videos on ebavlev või on mingi häirima jääv komme. Ma ise näiteks ei ole harjunud eriti kaameratega ja kui teinekord on vaja midagi videosse teha, siis ma pean end hullumeelselt kontrollima, et mu niigi keskmisest kiirem kõne ei muutuks närvidest ülihelikiiruseks.\nHarjutamise asi aga ise tunnen end kirjapildis lihtsalt palju palju mugavamalt, ei ole lihtsalt suurt kogemust filmimisega.\nOeh, mina niiii tahaks head monteerimisoskust, aga ma olen vist laisk. Või kas just seda. Pigem ei oska seda prioriteedina näha. Sest kuigi ma jagan neid videosid ka teistega, siis peamine eesmärk on neil olla tulevikus meie jaoks ja pisikeste fännide tekkimist nende avaldamisega ei taotle. Ja siis mõtlengi, et mulle endale sobib ju niiviisi prostalt ka, et mis ma siis hakkan neid tulesid-vilesid õppima. Vist niisama lohutan end. 😀\n25. juuni 2018 at 10:04\nPigem loen, sest ka raamatud on mu suured lemmikud, kuigi kui mõni kirjutaja aeg-ajalt videoblogi teeb, siis olen ka neid vaadanud (aga need juhud on siiski väga suures vähemuses). Aga hindan ka lugemise puhul seda, et kirjutajal oleks minule midagi öelda – niisama “ostsin seda ja nägin toda ning siis magasin 8 tundi” iga kord pole väga huvitav, kahjuks, kuigi aeg-ajalt on ka sellised postitused huvitavad. Üldiselt on siiski nii, et on inimesi, kelle iga postitust loed suuuuure huviga, isegi kui too poekülastusest kirjutab, ja siis on teisi, kelle puhul neid tõeliselt huvitavaid postitusi on üsna harva. Need, kes mul lugemislistis on, on siiski valdavalt need, kelle puhul terve blogi on huvitav – piltide, videoblogide, ja kõige muuga.\n26. juuni 2018 at 16:23\nIlmselgelt olen ma väga väsinud ema, sest su kommentaarist jäi mind kummitama peamiselt “magasin 8 tundi”. Mu peas on ainult “mida, kuidas, miks, tahan ka!!!”. 😀\nNali naljaks. Tegelikult olen nõus. Kes kirjutab hästi ja huvitavalt see võib tõesti kirjutada ka sellest, kui suured seemned seemneleivas on ja ikka loed ja naudid.\n😀 Kahjuks uni ei ole postiga saadetav…\n25. juuni 2018 at 10:50\nMulle meeldib ise väga kirjutada ent väljendada ennast läbi selle ja ehk seetõttu meeldib mulle ka blogisid lugeda. Youtubereid ei vaata eriti, instasid jälgin aga kui inimesel on blogi siis koos instagramiga on see nagu tervik ja sealt saab alati lingi blogini\n26. juuni 2018 at 16:21\nMul on tunne, et instakontod on inimestel väga erinevad. Mõne puhul on see tõesti blogiga seotud ja uued postitused on lingitud ning kontol kajastuvad tihtipeale ka samad pildid. Mõnel teisel on näiteks ainult killukesed sellest, mis blogisse ei jõua ja blogiga suurt seost pole. Ma isegi ei tea, kumb variant mulle rohkem meeldib. Vist isegi teine, sest ma ei loe enam nii paljusid blogisid ja vaatan need, mida loen, nagunii nädalas paar korda üle.\n27. juuni 2018 at 23:36\nMina armastan lugeda blogisid. Minu arust on nii tore lugeda kellegi elust ja sinna juurde näha paar pilti olen üritanud jälgida neid vloge mis need blogijad teevad keda ma loen kuid siiski ei ole huvi, millegi pärast on blogide lugemine palju mõnusam tegevus, nagu ka raamatute lugemine\n30. juuni 2018 at 18:52\n29. juuni 2018 at 21:22\nMinul oleneb täitsa hetkelisest tujust, mis parasjagu meeldib. Vahel on nii, et loen blogisid üle rea, teine päev jällegi süvenen teksti. Samamoodi on ka videotega. Ühel päeval panen selle n-ö taustaks ja kaotan poole pealt tähelepanu, aga enamasti meeldib videosid mulle ikkagi ka vaadata nii, et võtan selleks aega ja süvenen.\nAga tõesti, vahepeal on tõesti tunne, et blogimaastik hakkab välja surema, sest paljud, keda ise olen pikalt jälginud, on vaikselt kuskile pimedusse haihtunud või blogivad ülimalt harva. Samas olen täheldanud, et on ikka uusi ka, lihtsalt ma pole ise juba mitu mitu kuud eriti blogimaastikuga kursis olnud ja kõik noored (nagu ise oleksin hirmus vana, eksole 😀 ) on tundmatud, kellele pole tähelepanu pööranud ja ma ei tea, kas mulle tundub, aga neid “tahan teha blogi, öelge, mida postitada ja andke esimese kolmerealise postituse eest hästi palju tagasisidet” on ka kuidagi vähemaks jäänud (blogipostituste reklaamimise grupi postitused mu feedi ikka aeg-ajalt ilmuvad), mis iseenesest on ju hea. Näitab, et kuskile on see kõik ju ikkagi arenenud. Võib-olla võib-olla hüppan isegi varsti taas reele, sest panin omal ajal küll blogi kinni, aga eks ma salamisi ole ikka edasi kirjutanud ja mingis formaadis tahaks seda ikkagi jätkata. Eriti, et sügisest tõotab algama huvitav elu ja aeg-ajalt võiks ju üht-teist dokumenteerida ja mingeid challengeid endale teha 😀\nÜhesõnaga sai vist üks pikk ja lohisev ja mitte midagi ütlev kommentaar, aga sinu blogi loen a-la-ti suurima rõõmuga. Kui teiste blogisid olen hakanud “üle laskma”, siis sinu, Käopesa ja Malluka blogi (viimast pigem valikuliselt, sest lihtsalt ei viitsi) postitusi loen suurima hea meelega ja võtan selleks just alati aega, et süveneda.


Mehed ja meri Kalev Koeli esituses Kuressaare kultuurikeskuses - meiemaa.ee\nKuressaare kultuurikeskuse saalis on avatud Kalev Koeli maalinäituse „Mehed ja meri“. Näha saab tema viimaste aastate loomingut – meremaale ja portreid. Kalev Koel on sündinud 10. jaanuaril 1964. aastal. Lapsepõlvekodu on Saareküla kalurikülas.\nPärast Tallinna kalatööstusliku merekooli lõpetamist asus ta tööle Saare Kaluri raadionavigatsiooni kambris raadiotehnikuna.\nKunst ja loominguline tegevus on köitnud teda lapsepõlvest alates. Sellele on kaasa aidanud koduküla Saareküla meri, rannakarjamaad ja loodus. Eriti sügava jälje on jätnud põlised koduküla inimesed. Kunstialal on Kalev põhiliselt iseõppija, aga ta on ühe aasta osalenud ka Tartu kunstikooli kaugõppeosakonnas. Kalev ise mainib, et aktiivselt kunstiga tegelemiseks on talle andnud inspiratsiooni interneti laialdased võimalused ning see, et saab näha parimate kunstnike loomingut.\nKalev Koel kuulub 2008. aastast Saaremaa Kunstiklubisse ja on osalenud pea kõigil ühisnäitustel ning äratanud tähelepanu oma meisterlike fotorealistlikus stiilis maalidega. 2017. aastal kandis ta lõuendile kõik Saaremaa õigeusukirikud. Selle teo eest valisid kunstiklubi liikmed ta aasta tegijaks. Saaremaa Kunstiklubi valib endi hulgast aasta tegijat alates 2011. aastast.\nKalevi esimene isikunäitus „Meie inimesed“ oli üleval Salme kultuurimajas 2013. aastal. Mullu oli näitus „Mehed eelmisel sajandil“ vaadata nii Salme kui Orissaare kultuurimajas. Selle näituse tööd on ka käesoleva näituse üheks osaks. Tänaseks on ta otsinud oma käekirja, mis täidaks lõuendi mitte ainult värvide, vaid ka hetke olustikuga. Energiatega mängimine on Kalevi põhiline taotlus oma loomingu väljendamisel.


Menetlusse võeti eelnõu merereisijate kaebuste läbivaatamise kohta - Riigikogu\nMenetlusse võeti eelnõu merereisijate kaebuste läbivaatamise kohta\nRiigikogu juhatuse otsusega võeti menetlusse valitsuse 25. veebruaril algatatud Eesti Vabariigi ning NATO Euroopa vägede kõrgema peakorteri ja NATO arenduse kõrgema ülemjuhataja peakorteri vahelise Pariisi protokolli lisakokkuleppe ratifitseerimise seaduse eelnõu (384 SE). Lisakokkuleppe eesmärk on lihtsustada Eestis asuvate NATO liitlasvägede peakorterite tööd ja kokkuleppe ja protokolli rakendamist ning tagada liitlasvägede peakorterite sõltumatus. Juhtivkomisjoniks määrati riigikaitsekomisjon.\nValitsuse 25. veebruaril algatatud Eesti Vabariigi ning NATO Euroopa vägede kõrgema peakorteri ja NATO arenduse kõrgema ülemjuhataja peakorteri vahelise Pariisi protokolli lisakokkuleppe ratifitseerimisega seonduvalt seaduste muutmise seaduse eelnõu (385 SE) eesmärk on lisakokkuleppe rakendamiseks vajalike seaduste muutmine ning seeläbi lisakokkuleppe jõustamine. Juhtivkomisjoniks määrati riigikaitsekomisjon.\nValitsuse 25. veebruaril algatatud kaubandusliku meresõidu seaduse ja sadamaseaduse muutmise seaduse eelnõu (386 SE) kohaselt antakse ELi vastavast määrusest tulenevate reisijate kaebuste läbivaatamise õigus ja kohustus Tarbijakaitseametile. Sellega luuakse seaduslik alus merereisijate kaebuste menetlemiseks nimetatud ELi määruse võimaliku rikkumise puhul ning antakse reisijatele õigus kaitsta senisest tõhusamalt oma õigusi, võimaldades neil pöörduda Tarbijakaitseameti kui pädeva asutuse poole. Juhtivkomisjoniks määrati majanduskomisjon.


SJKK Aastakonverents 2018 | Ühiskonnateaduste instituut, Tartu Ülikool\nRiigikaitse ja inimvara - sidusus ja heaolu\nStrateegilise Jätkusuutlikkuse Kompetentsikeskuse seekordne aastakonverents keskendub inimestele riigikaitses. Juttu tuleb nii ajateenijate, reservväelaste kui veteranide sidususest ja heaolust, sh nende vaimsest ja füüsilisest tervisest, moraalist, motivatsioonist ja kultuurilisest taustast. Konverentsile on võimalik registreerida siin. Registreerimine on avatud 22. novembrini\n11:00-11:20 Tervitussõnad - SJKK juhataja Kairi Kasearu\nTõnis Männiste (TÜ/KVÜÕA) – Ajateenijate teenistusmotivatsiooni ja teenistusse jäämise soovi prognoosivad tegurid\nEttekanne keskendub teguritele, mis mõjutavad ajateenijate teenistuse edukat läbimist. Nende kaudu on võimalik aidata vältida ennetähtaegselt reservi arvamist ning ennustada hilisemat soovi tegevteenistuses jätkata.\nAntek Kasemaa (KVÜÕA) - Militaarne moraal soorituse ennustajana – mudel Eesti ajateenistuse näitel\nEttekanne põhineb empiirilistel, mitme küsitluskorraga, andmetel, mis on kogutud 2013-2014. Teoreetiliseks aluseks on „job demands-resources“ mudel, mis on igati sobilik mõtestamaks muu hulgas ka teenistus militaarses kontekstis. Ettekandes vaadeldakse nii individuaalseid kui ka grupi tasemel muutujaid militaarse moraali ja soorituse võtmes. Andmeanalüüsi meetoditena on kasutatud peamiselt hierarhilise regressiooni, kinnitava faktoranalüüsi ja struktuurivõrrandite mudeleid.\nArtur Meerits (TÜ/KVÜÕA) - Ajateenijatest rühmaülemate mõju rühma sidususele\nSidususe (cohesion) antud kontekstis tähendab meeskonna omavahelist läbisaamist, seda kuidas usaldatakse ülemat ning tuntakse ennast organisatsiooni osana.\nAndres Siplane (TÜ/Kaitseministeerium) - Venekeelse ajateenija profiil\nEttekandes tutvustatakse vene- ja eestikeelsetete ajateenijate erinevusi 2017/2018 kompleksuuringu küsitluse põhjal.\nKairi Kasearu (SJKK/TÜ) - Rühma sidususe mõju ajateenija individuaalsele heaolule\nAjateenistuses ei saa valida kellega ühte rühma satutakse, kuid rühm võib olla määrava tähtsusega ajateenija individuaalse heaolu tagamisel. Ettekanne toetub 2017. aastal ajateenistusse astunud ajateenijate andmetele ning lahkab küsimust kuivõrd rühma tasandi karakteristikud avaldavad mõju individuaalsele rahulolule ajateenistusega.\nLeila Oja (SJKK/TAI) – Reservväelaste tervis ja füüsiline võimekus\nReservväelased on kaitseväe inimvara peamine ressurss. Tervis ja füüsiline võimekus moodustab selle ressursi ühe peamise baasväärtuse. Käesolev ülevaade reservväelaste terviseprofiilist kasutab nii rahvastikupõhiste riigiuuringute andmeid, kui ka objektiivselt hinnatud reservväelaste sooritusvõime uuringu tulemusi.\nTaavi Laanepere (TÜ/KVÜÕA) - Üks vennaskond läbi tule ja vee – militaarantropoloogilised tähelepanekud reservväelaste ja kaitseliitlaste ühtekuuluvustunde kohta õppusel SIIL 2018\nEttekandes jagab Taavi Laanepere oma kogemusi militaarantropoloogilise vaatluse läbiviimisest vahekohtunikuna õppusel SIIL ja tutvustab peamisi uuringu tulemusi ühtekuuluvustunde võimalike mõjutegurite kohta.\nMerike Sisask – Veteranide suitsidaalsuse kaitse ja riskitegurid\nEttekanne annab ülevaate veteranide suitsidaalsuse kaitse- ja riskiteguritest: sotsiaal-demograafiline taust, kaitseväeteenistuse taust, kehalise ja vaimse tervise seisund, psühho-sotsiaalse toe vajamine ja saamine. Küsitlusuuring (osales 722 veterani) ja 2 fookusgrupi intervjuud viidi läbi 2018. aasta kevadel. Küsitlusuuringu tulemused esitatakse: veteranid võrdluses kontrollrühmaga ning suitsidaased veteranid võrdluses mittesuitsidaalsetega. Küsitlusuuringu põhjal tehtavad järeldused kombineeritakse järeldustega fookusgruppide intervjuudest.\nMari-Liis Madisson - Venemaa strateegilised narratiivid suurõppuse Zapad 2017 kontekstis\nEttekanne selgitab militaarõppuse Zapad 2017 meediakajastuste näitel, kuidas teatud avalikkuses levitatavaid ning inimeste käitumist mõjutavaid lugusid - strateegilisi narratiive - kasutatakse infosõja relvana. Uurimisrühm analüüsis Eesti suuremates ajalehtedes, uudisteportaalides ning munitsipaallehes Pealinn 2017. aasta juulist kuni oktoobrini avaldatud Zapadiga seotud eesti-ja venekeelset sisu. Lisaks uurisiti samal perioodil ka Kremli-meelseid väljaandeid Sputnik.ee, Baltnews.ee, RuBaltaic.ru, TASS.ru, Inosmi.ru, Sputnik, Rossija 24 ja Komsomolskaja Pravda. Analüüsist selgus, et Zapadi kajastamisel domineerisid 3 Venemaa strateegilist narratiivi:\nI Lääs külvab seoses Zapadiga irratsionaalset hirmu ja segadust\nII Venemaa sõjaline võimekus kasvab\nIII Venemaa kannatab Lääne ‘russofoobia’ all.\nStrateegilise Jätkusuutlikkuse Kompetentsikeskus (SJKK) on loodud TÜ ühiskonnateaduste instituudi ja Tervise Arengu Instituudi (TAI) koostöös vastamaks Kaitseministeeriumi vajadusele täiendada inimressursiga seotud kompetentsi ja teadmist kaitsevaldkonnas. Kompetentsi koondamine toimub kolmes valdkonnas: demograafiliste ja sotsiaalsete muutuste seire ja prognoos; tervis ja füüsiline võimekus ning kaitsetahe, moraal ja valmisolek. SJKK tegevuse tulemina on Eesti kaitsevaldkonna organisatsioonidel võimalik parandada ja kohandada oma tegevust seoses inimressursiga ning seega arendada Eesti kaitsevõimet.


Pressiteadete arhiivUudiskirjade arhiivUudised\nBriti ja eesti kaasaegse disaini näitus Tallinnas\nBriti Nõukogu ja Eesti Tarbekunsti- ja Disainimuuseum avavad briti ja eesti disainerite näituse "Minu maailm: uus subjektiivsus kaasaegses disainis".\nNäitus esitleb uusi töid seitsmelt briti ja neljalt eesti disainerilt, kes mõtestavad oma töödes universaalse ja unikaalse suhet ning ei võta disaini kui pelgalt tootmisega seotut.\nKui tehnoloogia muudab täiuslikkuse võimalikuks ja kommunikatsiooni ning masstootmise üleilmastumine teeb visuaalse keele universaalseks, tüdinevad sellest nii disainerid kui tarbijad. Disainerid hakkavad otsima võimalusi, kuidas luua unikaalsust standardiseeritud protsesside sees. Käsitöö kogub disainis jõudu. Tulemuseks on subjektiivsuse taastärkamine.\nKuraatorite Emily Campbelli ja Andree Cooki poolt näitusele valitud briti disainerid töötavad erinevatel tegevusaladel – mööbli, moe ja multimeedia vallas. Igal disaineril on erinev visuaalne keel, intellektuaalne positsioon või kujundusmetoodika – teisisõnu, sügavalt isiklik maailmavaade.\nDanny Brown muudab voodilinadel ja lauanõudel näidatava animatsiooniga küsitavaks meie suhtumise kaubamärgi väärtusesse. Committee valmistatud rämpsust digikollaažid ja käsitsi trükitud tapeedid esitavad väljakutse meie arusaamale ilust. Doshi Levienilt on väljas installatsioon India käsitööturgudest inspireeritud poekesest, mis on täidetud läänelike tööstustoodangu prototüüpidega. Neutral on loonud reaalsetest ja kujuteldavatest maastikest koosneva video. Peter Traag sekkub oma toolide tööstuslikku valmistamisprotsessi ja testib meie suhtumist masstoodangusse. Alison Willoughby laiendab seelikute kandmiskõlblikkuse piire, eksperimenteerides geomeetria, kihilisuse ja kollaažiga. Wokmedia on loonud Sri Lanka loodusest inspireeritud puuokste kujulise riiulisüsteemi.\n"Minu maailma" idee autor ja korraldaja on Briti Nõukogu kunsti ja arhitektuuri osakonna töörühm ning selle esmaesitlus toimus 2005. aasta septembris Lissaboni disainibiennaalil Experimenta. Seni on näitus käinud Vilniuses, Oslos, Londonis ja Ljubljanas ning ringreis jätkub Eestis, Poolas ja Taanis.\nIgas riigis on korraldatud satelliitnäitus kohalike disainerite osavõtul. Eesti-poolse satelliitnäituse kuraator on Kai Lobjakas Eesti Tarbekunsti- ja Disainimuuseumist, kes on näitusele valinud tekstiilidisaineri taustaga eesti kunstnikud Annike Laigo, Krista Leesi, Ülle Jehe ja Kärt Ojavee, kes väljendavad oma suhet algsesse kontseptsiooni ning mõtestavad ümber tekstiiliga seotud esemetega kaasnevaid traditsioone. Mängimine konventsioonide ja traditsiooniliste tähendustega on toonud tekstiiliga tegelemisse ootamatuid ja värskeid rutiinivabu lahendusi.\nNäitus jääb avatuks 7. aprillini.\nPressiteate koostasid: Kadri Suni ja Kai Lobjakas\nKai Lobjakas, Eesti Tarbekunsti- ja Disainimuuseum, kai@etdm.ee; 5648 6977\nKadri Suni, Briti Nõukogu, kadri.suni@britishcouncil.ee, 625 7792, 5665 4345


Saksa julgeolekuteenistus: Vene luure küberrünnakud on kõrge kvaliteediga, hästi finantseeritud ja suure ulatusega - DELFI\nSaksa julgeolekuteenistus: Vene luure küberrünnakud on kõrge kvaliteediga, hästi finantseeritud ja suure ulatusega\nVene luureteenistuste elektroonilised rünnakud on enamasti mitmeaastaste, rahvusvaheliselt suunatud küberspionaažioperatsioonide osad laiaulatusliku informatsioonikogumise raames. Neid rünnakukampaaniaid iseloomustavad kõrge tehniline kvalifikatsioon, märkimisväärselt tugevad finantsressursid ning nende iseloomus ja ulatuses ilmnevad erakordsed operatiivsed ja töötlemisvõimekused. Vene eriteenistuste elektroonilised rünnakud ohustavad märkimisväärselt Saksa valitsus- ja haldusasutusi, majandust ning teadus- ja uurimisasutusi, teatab Saksamaa sisejulgeolekuteenistus põhiseaduse kaitse liiduamet (BfV).\nMõnesid selliseid operatsioone võib jälgida 7-10 aastat ajas tahapoole, teatab BfV. Paljudel rünnakukampaaniatel on omavahel tehnilisi sarnasusi, näiteks pahavara ja infrastruktuuri osas – need on tähtsad viited samale päritolule. Oletatakse, et küberoperatsioone juhivad nii Venemaa föderaalne julgeolekuteenistus (FSB) kui ka sõjaväeluure (GRU).\nVenemaa eriteenistuste rünnakute eesmärgid on BfV hinnangul eelkõige välis- ja sisejulgeoleku tugevdamine, strateegiline mõjutamine, näiteks Venemaa sõjalise ja energiaekspordi ning Vene tipptehnoloogia edendamine. Sakslaste vaadeldud kampaaniad on reeglina suunatud informatsiooni kogumisele, seega spionaažile. Üksikutel juhtudel on Vene luureteenistused üles näidanud ka valmisolekut sabotaažiks ja andmete moonutamiseks.\nVene valitsuse häkkerid tungisid USA demokraatide arvutivõrku ja varastasid Trumpi kohta kogutud andmed (6) 15.06.2016\nVene eriteenistuste elektroonilised rünnakud on BfV teatel suunatud ka kõigi poliitikavaldkondade vastu, mis võivad mõjutada Vene huve. Rünnakud riigiametite vastu puudutavad eriti energiapoliitikat ja -julgeolekut, välispoliitikat, näiteks koordinatsiooniprotsesse Euroopa Liidus, Kesk-Aasia ja Lähis-Ida poliitikat ning sõjalist ja relvastuspoliitikat, Euroopa Liidu raha jagamist ja humanitaarküsimusi.\nNATO laienemispoliitikat ja Euroopa Liidu keskendumist transatlantilisele liidule USA-ga peab Venemaa juhtkond ohuks rahvuslikule julgeolekule, teatab BfV.\nRünnakud välisriikide ettevõtete ja uurimisasutuste vastu on mõeldud oskusteabe kogumiseks ning Venemaa oma majanduse ja teaduse edendamiseks, märgib BfV.\nBfV teatel on Venemaa rünnakukampaaniad suunatud muu hulgas riikideüleste organisatsioonide, valitsusasutuste, relvajõudude, poliitikute ja parlamendi, Saksa ja rahvusvaheliste ettevõtete ning teadus- ja uurimisasutuste vastu. Tähelepanu on suunatud tipptehnoloogiate väljatöötamisele. Raskuspunkt on sealjuures energia-, sõjandus-, röntgeni- ja tuumavaldkonna ning lennunduse ja kosmoselendude jälgimisel. Venemaa rünnakute tähelepanu keskmes on ka valitsuse kritiseerijad, ajakirjanikud ja valitsusvälised organisatsioonid ning rahvusvahelised suurpangad ja telejaamad.\nLisaks pikaaegsetele operatsioonidele pannakse toime ka sündmustepõhiseid rünnakuid, mis annavad tunnistust Venemaa riiklikest luurealastest huvidest, näiteks küberrünnak Hollandi uurijate meeskonna vastu 2014. aastal Ida-Ukraina kohal alla tulistatud Malaysia Airlinesi lennu MH17 allakukkumise põhjuste lõppraporti avaldamise ajal 2015. aasta sügisel, teatab BfV.\nVene eriteenistuste niinimetatud spear-phishing’u rünnakuid iseloomustab BfV teatel hea sotsiaalne tundlikkus ohvritele sobivate e-kirjade saatmise näol. Ohvritele saadetakse taustauuringutega usutavaks tehtud e-kirju, millel on ohvrile tähendust omav sisu (osaliselt siseinfo) ja talle teada olev saatja. Lisaks sellele iseloomustab ründajaid hea keeleoskus. Selliseid e-kirju on täheldatud mitmetes Euroopa keeltes.


New Worldi kasum enam kui viiekordistus\n6. oktoober 2010 kell 6:38\nCheung Yu-Tangi kontrollitav Hongkongi kinnisvaraarendaja New World Development aastakasum enam kui viiekordistus, kuna ettevõte teenis rohkem investeerimiskinnisvaralt ja korterite müügilt, vahendab Bloomberg.\nEttevõtte puhaskasum kasvas mulluselt 2,08 miljardilt Hongkongi dollarilt ehk 0,53 dollarilt aktsia kohta 11,6 miljardile Hongkongi dollarile (1,5 miljardile USA dollarit) ehk 2,88 dollarile aktsia kohta. Käive kasvas 24,4 miljardilt Hongkongi dollarilt 30,2 miljardile.\n"New World teenis linniriigi kinnisvara rentide taastumiselt liigutades fookuse korterimüügilt investeerimiskinnisvarale," kirjutasid Citigroupi analüütikud eesotsas Anil Daswaniga. "Fookuse muutus on olnud New Worldile päris väärtuslik. See aitab vähendada tulemuste kõikuvust kinnisvaramüügist ja luua stabiilsemad rahavood."\nCitigroup soovitab osta seda aktsiat.\nEsmaklassiliste kontoripindade rendihind hüppas kolmandas kvartalis eelnenud kvartaliga võrreldes 10,4 protsenti. Kinnisvaramaakler DTZ prognoosis, et rendihind peaks enne aastalõppu kasvama veel viis protsenti.


Iga päev ilmub tuhandeid uusi veebisaite kogu maailmas. Konkurentsist eemale hoidmiseks on väga oluline valida õige veebimajutusteenuste pakkuja.\nGreenGeeksi asutas 2008. aastal Trey Gardner, kes tegeleb veebimajutamisega alates 1999. aastast. Teiseks meeskonna võtmeliikmeks on Kaumil Patel, kes on olnud aktiivne teenusepakkuja alates 2001. aastast. Ettevõte on lõpetanud valdkonnas 10+ aastat ja tal on enam kui 300 000 veebisaiti, mida hostiti nende serverites kogu maailmas.\nMinge GreenGeeksi ametlikule veebisaidile\n1 GreenGeeksi ülevaade 2020\n2 GreenGeeksi hostimiskavad ja hinnakujundus\n2.1.1 Ökosiit Starter:\n2.2 WordPressi hostimiskavad\n2.2.1 Ecosite Starter WordPressile:\n2.2.2 Ecosite Pro WordPressi jaoks:\n2.2.3 Ecosite Premium WordPressi jaoks:\n2.3 Edasimüüjate hostimiskavad\n2.3.1 Edasimüüja 10:\n2.3.2 Edasimüüja 20:\n2.3.3 Edasimüüja 30:\n2.3.4 Edasimüüja 40:\n2.3.5 50 edasimüüja:\n2.4 VPS-i hostimiskavad\n2.5 Pühendatud serverid\n2.5.2 Standardne server:\n8 GreenGeeksi plussid ja miinused\n8.1 GreenGeeksi plussid:\n8.2 Miinused GreenGeeks:\n9 GreenGeeksi allahindlused\n10 GreenGeeksi alternatiivid\n11.0.0.1 GreenGeeksi ülevaade 2020\nGreenGeeksi ülevaade 2020\nGreenGeeks pakub veebimajutamist, WordPressi hostimist, VPS-i hostimist, pühendatud hostimist ja veebisaitide koostajat. See pakub keskkonnasõbralikke ja odavaid veebimajutusteenuseid. GreenGeeksi veebimajutusülevaateartiklis esitasime wpressblogis GreenGeeksi plaanid, hinnakujunduse, nende klienditeeninduse, kiiruse ja jõudluse, sooduspakkumised ja parimad alternatiivid.\nGreenGeeksi hostimiskavad ja hinnakujundus\nGreenGeeksi hoitud on pakettidega võimalikult lihtne. On kaks peamist kategooriat, mille kaudu nad pakuvad lõppkasutajatele veebimajutusteenuseid koos eraldi jaotisega edasimüüjatele.\nSee on GreenGeeksiga saadaolev väikseim pakett, mis maksab vaid 2,95 dollarit kuus. See sobib suurepäraselt väikeettevõtetele ja ajaveebidele, kes alles alustavad oma võrgus olemisega.\nSelle paketi all saate mõõtmata ruumi ja ribalaiust. Samuti pole hostitud e-kirjade ja domeenide arv piiratud. Selle paketi alusel saate ühe domeeni tasuta ja saate saata kuni 100 e-kirja tunnis.\nSee sobib ideaalselt keskmise suurusega ettevõtetele ja veebisaitidele, kes otsivad rohkem ressursse ja paremat jõudlust kiiruse ja reageerimise aja osas.\nPakett pakub mõõtmata ruumi ja ribalaiust ning paketis on üks tasuta domeen. Selle paketi all saate saata kuni 300 e-kirja tunnis. Toimivuse osas on see võrreldes Stardipaketiga peaaegu kahekordne.\nIdeaalne suure liiklusega veebisaitidele ja e-poe poodidele. Selle paketi komplekt sisaldab piiramatu ruumi ja ribalaiust. See pakett võimaldab teil saata kuni 500 e-kirja tunnis, mis on väga oluline hõivatud ettevõtete veebisaitide jaoks.\nPeaaegu 4-kordse kiiruse ja jõudlusega pakett tagab, et teie külastajad saavad kogu vajaliku teabe sekundite jooksul.\nHankige GreenGeeksi veebimajutus\nKõik WordPressi hostimise alla kuuluvad paketid on samad, mis tavaline hostipakett koos täiendavate WordPressiga seotud funktsioonidega. WordPressi hostimise abil saate ühe klõpsuga installija, automaatsed värskendused, automaatsed varundamised vastavalt teie sageduse valikule, WordPressil põhinevate veebisaitide jaoks optimeeritud täiustatud turvalisus ja ööpäevaringne tugi, kus saate lahendada kõik WordPressiga seotud küsimused, sealhulgas häälestus, migratsioon ja nii edasi.\nEcosite Starter WordPressile:\nSelle paketi alusel saate piiramatu ribalaiuse ja ruumi 2,95 dollarit kuus. Selles paketis on täiendav WordPressi tugi ja funktsioonid.\nEcosite Pro WordPressi jaoks:\nSee WordPressi jaoks optimeeritud pakett annab teile piiramatu ruumi ja ribalaiust. Selle paketi alusel saate hallata korraliku liiklusega veebisaiti.\nEcosite Premium WordPressi jaoks:\nSee pakett on mõeldud WordPressil põhinevatele suure liiklusega veebisaitidele. Ideaalis peaksid tõrgeteta toimimise tagamiseks selle paketi all hostima WooCommerce’i veebisaidid. See pakett sisaldab piiramatut ruumi, piiramatut ribalaiust, SSL-sertifikaati ja ööpäevaringset tuge.\nHankige GreenGeeksi WordPressi hostimine\nKui teil on mitu veebisaiti või soovite oma veebiruumi oma klientidele edasi müüa, on need spetsiaalselt teie vajadustele mõeldud paketid. GreenGeeks pakub edasimüüja hostimise all viit erinevat paketti, mille hulgast saate oma nõude järgi valida. Edasimüüjapakett annab teile juurdepääsu ka domeenipaneelile, kust saate erinevate TLD-de hulgimüügihinda.\nSelle paketi hind 19,95 dollarit pakub piiramatut ruumi ja ribalaiust. Selle paketi all saab majutada kuni 10 veebisaiti, millel on eraldi cPanels. Selle paketi alla kuulub WHMCS-i litsents.\nPiiramatu ruumi ja ribalaiusega saate selle paketi all hostida kuni 20 veebisaiti. Selle paketiga on kaasas WHMCS-i litsents.\nSelle paketi alusel saate hostida kuni 30 veebisaiti saadaolevas piiramatus ruumis ja ribalaiuses. Selle paketi alla kuuluvad kõik cPaneli ja WHM-i funktsioonid.\nSee pakett on mõeldud väikestele hosting ettevõtetele ja neile, kellel on mitu veebisaiti. Selles paketis saate majutada kuni 40 veebisaiti. Ruumi ja ribalaiuse kasutamisel pole piiranguid.\nSee on suurim edasimüüjatele saadaolev pakett, mille all saate majutada 50 veebisaiti. Ribalaius ja ruum on mõõtmata. WHMCS-i litsents on pakendis.\nHankige GreenGeeksi edasimüüja hostimine\nGreenGeeks pakub viit erinevat VPS-i hostimispaketti. Allpool leiate kõigi VPS-i veebimajutusteenuste loendi GreenGeeksist.\nSelle paketi all saate 2 GB SSD salvestusruumi, 1000 GB lisatasu ribalaiust ja 4-tuumalist töötlemist ainult 39,95 dollariga. See sobib ideaalselt nende veebisaitide jaoks, mille salvestusvajadus on madal, kuid jaemüük on suur.\nSelle paketi all saate 50 GB salvestusruumi, 1500 GB ribalaiust ja 4-tuumalist töötlemist. See on ideaalne neile, kes haldavad mitut veebisaiti või kellel on hallata postitussüsteemi.\nIdeaalne suure liiklusega veebisaitidele, see pakub 75 GB salvestusruumi, 2000 GB ribalaiust ja 4-südamiku töötlemist.\nSobib kõige paremini suurtele ettevõtetele. See pakett pakub 100 GB salvestusruumi ja 2500 GB ribalaiust.\nKui teil on suur e-kaubanduse veebisait, sobib see pakett teile ideaalselt. Selle paketi all saate 125 GB salvestusruumi ja 3000 GB ribalaiust.\nHankige GreenGeeksi VPS-i hostimine\nGreenGeeksil on neli spetsiaalset serverivalikut, mille vahel valida.\nSelle paketi alt saate Intel Atom 330 kahetuumalise, 2 GB muutmälu, 500 GB salvestusruumi ja 5 IP-aadressi. See maksab teile 169 dollarit kuus.\nSee pakett pakub 4 GB muutmälu, Xeon E3 või samaväärset protsessorit, 5 IP-aadressi, 2 × 500 GB salvestusruumi ja 10 kB ribalaiust.\nSee pakett pakub 3,2 GHz protsessorit, 8 GB RAM-i, 2 x 500 GB salvestusruumi ja 10 000 GB andmeedastust koos 5 IP-aadressiga.\nXeon E5 või samaväärse protsessoriga pakub see pakett 16 GB RAM-i, 2 x 500 GB salvestusruumi ja 10 000 GB andmeedastust.\nHankige GreenGeeksi pühendatud hostimine\nEttevõte väidab, et nad värskendavad regulaarselt serverite riistvara, et olla kursis klientide nõudmistega. Saidi laadimisaeg jääb enamiku veebisaitide vahel vahemikku 612 ms – 680 ms.\nGreenGeeksil on viis andmekeskust, mis asuvad Phoenixis, Chicagos, Torontos, Montrealis ja Amsterdamis. Nendest viiest andmekeskusest toetab kõiki teenuseid ainult Chicago Datacenter ja ülejäänud neli toetavad ainult jagatud / edasimüüjate hostimiskontosid.\nEttevõte väidab, et ta on turvanud serverid igasuguse turvariski ärahoidmiseks ning tal on ekspertide inseneride meeskond, kes värskendab regulaarselt serveri konfiguratsioone, et hoida neid pidevalt töös.\nNeed pakuvad ka reaalajas turvaskaneerimist, rämpspostimõrvari kaitset, automaatset julma jõu tuvastamist ja SSL-i turvalist serverit koos võimalusega kaitsta teie katalooge täiendava turvafunktsioonina parooliga..\nGreenGeeksil on ekspertide meeskond, et pakkuda klientidele spetsiaalset tuge. Nad on aktiivsed sotsiaalmeediavõrgustikes nagu Facebook ja Twitter ja vastavad küsimustele peaaegu kohe.\nKui vajate abi, mis hõlmab vestlust, sotsiaalmeediat ja e-posti, saate nendega eri kanalite kaudu ühendust võtta.\nGreenGeeks annab 30-päevase raha tagasi garantii. Kui tühistate hostimisteenuse 30 päeva jooksul pärast ostmist, tagastatakse teile täielik raha.\nGreenGeeksi plussid ja miinused\nSee on roheline ettevõte ja väidab, et kasutab tehnoloogiat, mis vähendab süsiniku jalajälge.\nSellel on mitmed paketivalikud, mille hulgast valida vastavalt vajadusele ja eelarvele.\nSpetsiaalne WordPressi hostimise tugirühm on alati veebis, et pakkuda WordPressile spetsiaalset tuge.\nLaadimisaeg on parem kui paljudel konkurentidel.\nUptime kohta on olnud mõned kaebused.\nEttevõte pakub uutele klientidele aeg-ajalt spetsiaalseid allahindlusi ja pakkumisi. Need pakuvad kupongikoode, mille saate lunastada vastavalt oma registreerimisarvele. GreenGeeks pakub spetsiaalseid allahindlusi sellistel puhkudel nagu must reede, aastavahetus ja paljud teised.\nHankige GreenGeeksi hostimine 70% allahindlusega\nGreenGeeks on keskkonnasõbralik ja taskukohane hostimise pakkuja. GreenGeeksi alternatiivina võite valida Scala Hosting või HostGator hostimisteenused.\nÜldine kogemus GreenGeeksiga on hea. Nad väidavad end olevat roheline ettevõte ja reklaamivad taastuvaid energiaallikaid. Paketid on taskukohased ja WordPressi hostimine on tipptasemel. Serveri tööaeg on olnud stabiilne vahemikus 99,97% kuni 99,99%. Üldiselt on see hea valik igas suuruses veebisaitide ja ajaveebide jaoks.\nScala hostingu ülevaade 2020\nGreenGeeks on keskkonnasõbralik veebimajutusteenuste pakkuja, kes pakub majutusteenuseid väga soodsate hindadega.


Kõle ilm tuleb jälle (11.05.2012 12:00)\nÜürikeseks võttis Lääne-Euroopast saabunud kevadsoe võimu. Eilne ametlik maksimum oli Narvas 23,9°C. Reedene soe intensiivne vihmasadu tegi kõik nii roheliseks, võiks ju suvi alata. Aga ei, järgnevatel päevadel kannab valitsev edelavool üha jahedamat õhku. Reedesele sajule suurt lisa laupäeval ei tule, sest möödunud tsükloni paariline kannab pika teekonna läbinud arktilist õhku. See on aga tunduvalt kuivem, kui eelmise Biskaia lahelt toodud soojus ja niiskus. Hoovihma jätkub laupäevaks üle Eesti ja jahedust lisab tugev edelatuu l(kuni 17 m/s). Nii juhtubki, et laupäev öö ja päev on ühesuguse õhutemperatuuriga 7..12°C.\nPühapäeval ilm paraneb, kuid tsükloni tagalas loodesse pöörduv õhuvool kannab veelgi külmemat õhku. Tänu osalisele päikesepaistele tõuseb päevamaksimum 8..14°C.\nAiapidajad olgu tähelepanelikud ööl vastu esmaspäeva, mil loodest saabunud külm ja kõrgrõhuharjas selginev taevas ning tuulevaikus loovad tingimused lausaliseks öökülmaks. Õhus võib paiguti sisemaal langeda -2°C-ni, maapinnal võib halla tulla isegi rannikul. Eelmisel, pea kogu Eestit haaranud hallaööl vastu 8.maid, oli isegi Ruhnu saarel maapinnal -2°C. Esmaspäeva päev võib olla päikesepaisteline ja seetõttu on lootust, et maksimum taas üle 15°C kerkib.\nTeisipäeval satume Norra merelt läheneva sügisenäolise tsükloni äärealasse. Pilvisus tiheneb ja seetõttu öökülma karta pole, kuid pole ka päevasooja eriti, sest uus sajula, mis seotud üle Eesti liikuva madalrõhulohuga. Maksimum võib olla Kagu-Eestis, kus sadu hiljem tulemas, 18°C lähedal, lääne pool piirdub 10..14°C-ga.\nKa kolmapäev ning neljapäev näivad olevat kõleda, valdavalt vihmase ning tuulise tsüklonaalse ilma küüsis. Uus lootuskiir paistab reedel, mil selleks ajaks Kesk-Euroopas kujunenud kõrgrõhuala ka Eestini ulatub.\nSuvesoojusega soojalainet annab oodata tänaste arvutuste kohaselt 21. maini ning ega seegi pole midagi püsivat. Milline tuleb suvi, jäägu see suurte ilmakeskuste mureks, vaata siit>>>


Offshore Surf House Morocco - Aourir - Hotels.com\nOffshore Surf House Morocco, Aourir, Souss-Massa, MarokoSihtkoht\n3 tärni bed & breakfast, Aourir\nTaghazouti rand – 14 km\nImourane rand – 6,9 km\nAgadiri rand – 15,8 km\nAgadiri sadam – 16,5 km\nKuningapalee – 18 km\nStandard kahetuba, 2 ühevoodit, vaade merele, asukoht mäeküljel\nDeluxe kahetuba, 1 ülilai voodi, vaade rannale, asukoht ookeani kaldal\nTamraght, Aourir, 80000, Maroko\nKasbah de Oufella – 16 km\nAgadir (AGA-Al Massira) – 86 min transpordivahendiga\nKas Offshore Surf House Morocco võimaldab tasuta tühistamist kogu raha tagasimaksmisega?\nJah, Offshore Surf House Morocco pakub meie saidil tagastamisele kuuluva ettemaksuga tube, mille puhul tühistamisvõimalus kehtib ka veel mõned päevad enne saabumistähtaega. Täpsemat teavet leiad majutusasutuse kehtestatud tühistamistingimustest, millega tasub kindlasti tutvuda.\nKas Offshore Surf House Morocco pakub kohapeal parkimisvõimalust?\nKas Offshore Surf House Morocco lubab kaasa võtta lemmikloomi?\nMillised kellaajad on Offshore Surf House Morocco kehtestanud sisse- ja väljaregistreerumiseks?\nJah. Lähiümbruse söögikohti: Babakoul (6,6 km majutuskohast), Dar Josephine (11,5 km majutuskohast), Le Spot (11,5 km majutuskohast).\nKas Offshore Surf House Morocco pakub oma transpordiühendust lennujaamaga?\nKas Offshore Surf House Morocco pakub kohapeal kasiinoteenuseid?\nEi, see bed & breakfast ei sisalda kasiinot, kuid lähedal asuvad Shems Casino (23-min drive) ja Casino Le Mirage (29-min drive) are both nearby.\nMida majutuskohas Offshore Surf House Morocco ja selle ümbruses teha saab?\nOffshore Surf House Morocco pakub kohapeal järgmist vaba aja veetmise võimalust: joogatunnid. Naudi võimalusi, nagu näiteks piknikukoht ja aed.


MEELESPEA — MotoNostalgia\nMOTONOSTALGIA KÜLASTAJA MEELESPEA\n1. Sisenedes LaitseRallyParki, kehtivad seal üldised pargi sisekorraeeskirjad http://laitserallypark.ee/#sisu-59/0\n2. MotoNostalgia sündmuse ajal tagab korda ja suunab/korraldab tegevusi turvafirma “Kaitseinglid”. Palun jälgige nende korraldusi parkimise, liikumisteede kui ka turvalisuse osas ning pöörduge vajadusel nende poole, kui abi vajate.\n3. Kaasaegsete mootorratastega külalised saavad oma ratta parkida kohe esimesse kruusakattega väliparklasse Laitse pargi kõrval. Autodega saabujad peavad sõitma edasi vastavalt suunajatele LaitseRallyParki taha autoparklasse.\n4. Peavärava parkla on mõeldud ainult MotoNostalgia korraldajatele ning sinna palume külastajatel mitte parkida.\n5. MotoNostalgia külastaja saab sissepääsu punktis endale käepaela mis võimaldab liikuda nii näituse-võistluseala kui ka laadaala vahel. Külastajad, kes on tulnud tasuta vaid MotoNostalgia laadale, peavad näituseala käepaela lunastamiseks tasuma sissepääsuks 10 EUR\n6. Ralliraja piirdeaedade peale ronimine, laste istumaasetamine või kottide-asjade toetamine on MotoNostalgial turvalisuse huvides rangelt keelatud.\n7. Mitte ühelgi juhul ei tohi jalutada rallirajale või joosta sellest üle. Ka siis mitte, kui parasjagu võistlust ei toimu. Ralliraja alale sisenemine on rangelt keelatud ning lubatud vaid korraldusmeeskonnale ja spetsiaalsete MotoNostalgia pressikaardi omanikele, kes saavad selle kohta eriinstruktsioonid.\n8. Palume arvestada, et MotoNostalgial on suur hulk mootorrattaid ja erinevat tehnikat ning nendega seotud liikumist näitusealal. Mistõttu olge eriliselt tähelepanelik näitusealal rataste vahel ja käiguteedel liiklemisega.\n9. Igasugune klaastaara LaitseRallyParki territooriumil on keelatud!\n10. MotoNostalgia sündmusel viibides vastutate iseenda, oma laste ja lemmikloomade turvalisuse eest 100% teie. Lemmikloom peab olema teistele külastajatele ohutu.\n11. Võtke kaasa võimalusel istumisalused. LaitseRallyParki tribüün on suureastmeline, ilma spetsiaalsete istumiskohtadeta ja tumeda kattega. Soovitatav on midagi istumise alla panna.\n12. Pildistamine ja filmimine MotoNostalgial on lubatud. Droonide lennutamine ja nendega filmimine on lubatud ainult MotoNostalgia eriloaga.\n13. MotoNostalgia sündmuse kiirabiauto asub Kardimaja taga, ralliraja stardikoridori juures.\n14. LaitseRallyParki territooriumil asuvad Kemmerlingi välikäimlad laadaplatsi poolses otsas ja laadaalal. Jälgige palun viitasid. Samuti on võimalik külastada Kardimajas tasulist tualetti (50 senti) ja Liikluslinnaku külastajatel sealset tualetti.\n15. Soovitame kaasa võtta sularaha. Toitlustuspunktides saab maksta kaardiga, kuid on mitmeid teenuseid-toitlustusvõimalusi, kui ka laadakauplejad, kus kehtib vaid sularaha.\n16. MotoNostalgia kellaajaline päevakava on üleval erinevates kohtades LaitseRallyParkis. Võistlusprotokoll asetseb Tribüünimaja vasakpoolses tiivas, staabi välisseinal.\nPalume mõistvat suhtumist, kui kavas tekib ajalisi nihkeid – tegemist on mototehnikaga ja siin esineb aeg-ajalt määramatust.\n17. Hoiame LaitseRallyPargis puhtust, heatahtlikku teine-teist arvestavat liikumist ning positiivset suhtumist. Siis saame kõik vahva nostalgiaelamuse!\n18. Ja kõige olulisem - kui jood, ära sõida!


Kui kilpnääre võtab aega maha\nÜksainus väike nääre kehas võib meie elus palju muuta, kui tema tervis ja talitlus käest ära läheb.\nVaevused, mida põhjustavad veenilaiendid. Igal kolmandal on need\nPeaaegu igal kolmandal inimesel leidub veenilaiendeid. Mis on veenilaiendid ja miks nad üldse tekivad tekivad? Veenilaiendid ehk varikoos on pindmiste veeniharude laienemine.\nMillele pöörata tähelepanu 40-, 50-, 60- või 70-aastasena?\nPüsi tervena igas eas. 40 Võta hingetõmbepaus ja anna endale aega Need aastad on aeg, kus tahad olla hea lapsevanem, abikaasa, töötaja ja sõber, hoolitsev laps oma vananevatele vanematele, aktiivne kodanik ja maailmaparandaja. See on hea, kuid õpi ära t\nMillal peaks laps koju jääma?\nEestis on kombeks, et haigeid lapsi lasteaeda ei viida. Enamasti tutvustatakse neid reegleid ka lastevanematele või on juhised lasteaia stendile üles riputatud. Tundub lihtne ja loogiline. Aga kas ikka on?\nMehe vorm vajab tõtt ja toetust\nKäsi südamele, mehed ei armasta väga arsti juures käia. Terviseprobleeme on aga sageli võimalik ennetada ja õige sekkumisega ära hoida. Kuidas, millal ja miks julgustada meest arsti vastuvõtule? Millist toetust mehe tervis tegelikult vajab?\nJalgadele tuleks teha jalatalla lihaseid tugevdavaid harjutusi, et vältida pöiavõlvi lamenemist. Ühtäkki hakkab häirima valu jalapöias.\nSõrmeotstes on pidevalt nahalõhed, millest ei saa kuidagi lahti. Millega neid ravida? Ega ometi pole tegemist psoriaasi ilminguga? Nõu annab apteeker Kerli Valge. Sellise probleemiga pöördutakse apteeki küllaltki tihti.\nTavanohust saame seda leevendades lahti umbes nädalaga. Miks mõnel inimesel on aeg-ajalt või kogu aeg nina kinni? Mida siis teha, räägib kõrva-nina-kurguarst MARE KALVET. Kui nina on pikemat aega kinni, siis tuleb hakata selle põhjust uurima.\nVeenilaiendite puhul ole ettevaatlik sääsehammustuse ja kriimustusega!\nVeenilaienditega on sama lugu nagu muude hädade-haigustega: mida varem neid taltsutama hakata, seda vähem ilmneb hiljem vaevusi. Veel parem, kui õnnestub vaevatekitajad üldse ära hoida.\n9 nippi, kuidas parandada oma kodus õhu kvaliteeti\nKodus leiduv tolm koosneb igasugustest osakestest, kaasa arvatud taimne õietolm, surnud naharakud ning riide- ja paberikiud. Asja teevad veel halvemaks tolmulestad, mis perearst Svea Rosenthali sõnul on probleemiks paljudele inimestele.


28. september - 4. oktoober: Kuhu minna, mida teha? - Ema - Emmede Klubi\n28. september - 4. oktoober: Kuhu minna, mida teha?\n28. Sep 2015, 12:00 Emmede Klubi\nHurraa: viimaks on oodata ka mõningaid päikselisi sügispäevi. Valdavalt helgeks ennustavad meteoroloogid kõik alanud nädala päevad peale reede. Muretseda tasub pigem tuule pärast, mis võib tõusta seitsme meetrini sekundis. Kuid sellestki pole lugu: Eesti kultuurikalender on täis põnevaid ettevõtmisi tervele perele, kus katus ilmakaitseks peakohal!\n* Kell 17:30 lastefilmi "Viplala" esilinastus kinos Artis.\nUus Hollandi lastefilm „Viplala”, mis põhineb Annie M. G. Schmidti „Viplala lugudel”. Hollandi Suursaatkonna ja levifirma Estinfilm kutsel saabub esilinastusele peaosalist kehastav noor näitleja Géza Weisz. Vahva koguperefilmi nimiosaliseks on kümnesentimeetrine tegelane Viplala, kes on pärit maalt, kus kõik oskavad võluda, mida nad ise nimetavad tinistamiseks.\nVaata lisainfot, teisigi linastumisaegu ja osta pilet SIIN.\n* Kell 18:00 algab lapsendamise nädal Tallinnas.\n28. septembril kell 18.00 toimub Rootsi-Mihkli kirikus (Rüütli 9, Tallinn) lapsendamise nädala raames kontsert „Üksteist peab hoidma”, et pöörata tähelepanu lastele, kes vajavad vanemlikku hoolt. Kontserdil jagavad oma muusikategemise rõõmu pered, kus kasvavad teistest vanematest sündinud lapsed, nende sõbrad ja head toetajad.\nKui laps asub elama uude perekonda, peab ta teadma oma päritolu kohta. Meie, täiskasvanud, saame aidata lapsel oma minevikuga rahu teha. Kui laps mõtleb inimestest, kes talle elu on andnud, siis tema süda naeratab soojalt.\nLaupäev on perepäev!\nLapsendamise nädala üritused toimuvad erinevates Tallinna asutustes, sh Briti saatkonnas, Riigikogus, Tallinna Ülikoolis, Tallinna Lastehaiglas jt.\nVaata lisainfot SIIN.\n* Talvehooaja algus Eesti vabaõhumuuseumis.\n29. septembril algab vabaõhumuuseumis mihklipäevaga talvehooaeg, mille puhul on terve päeva jooksul sissepääs muuseumisse tasuta.\n* Kell 11:00 Nukuteatri lasteetendus "Tsuhh, tsuhh, tsuhh..."\nSobiv vanusele 2-4. Osta pilet SIIT.\n* Kell 10:30 orkestrihommik lasteaialastele teatris Vanemuine.\nSind huvitab muusika, aga ei tea, millist pilli õppida? Ka dirigendi amet tundub lihtne ja põnev, aga mida ta tegelikult ikkagi seal orkestri ees teeb? Millist häält teevad erinevad orkesripillid ja mis roll neil orkestris on, saate teada orkestrihommikul.\nUuri lisaks ja osta pilet SIIT.\n* Kell 19:00 vestlusõhtu "Metsarahva mõtisklused" viimsi Looduskeskuses.\nMetsamees Ilmar Sirkas pajatab metsa- ja jahilugusid. Sissepääs tasuta! Vaata lisainfot SIIN.\n* Kell 10:30 muinasjutuhommik "Sügise teeb vempe" Tartu linnaraamatukogus.\nÜritus toimub laste- ja noorteosakonnas.\n* Alates kell 11:00 nipet-näpet näputööd Tartu Mänguasjamuuseumi mängutoas.\nMuuseumi mängutoas on üks suur laud, mille taga istudes saab häid ideid üles korjata. Ideede jagamine ja lihtsate nippide õppimine toimub mängutoa lahtiolekuaegadel kolmapäevast pühapäevani kell 11–16. 30.09–04.10 teeme paberkotist tammetõrumütse.\n* Kell 11:00 Ülle Liivamäe Perekooli titetund.\nImiku kehas on tema enda isiklik arenguloogika, mis erineb nii väikelaste kui ka täiskasvanute omast. Ema ülesanne on seda tunda ja toetada ning mitte üle forsseerida.\nTund on üles ehitatud kindlale süsteemile, mis aitab emal mõista ja märgata oma last ning tema arengut. Laulame ja võimleme; omandame harjutused, mis toetavad tita igakülgset arengut; saame juurde teadmisi tita hoolduse ja arengu kohta; arutleme nädala jooksul kerkinud küsimuste üle.\nTitetundi olete oodatud alates lapse 7. elupäevast. Võta kaasa väike tekk või lina, millele tita panna.\nHinnad ühe korra kaupa makstes 10 € kord, korraga kalendrikuu eest makstes 25 €,\npaketi hind lapse sünnist kuni 10. elukuuni 110 €. Vaata lisainfot SIIN.\n* Kell 16:00 tillukeste teadlaste klubi Eesti Loodusmuuseumis Tallinnas.\nTillukeste teadlaste klubi on Eesti Loodusmuuseumi kõige väiksemate laste loodusring, mis õpetab 5-6-aastasi lapsi loodust avastama põnevate mängude, tegevuste ja katsete kaudu.\nKõik tegevused programmis on nn käed-külge ja mängulised. Sügis-talvisel hooajal õpivad lapsed tundma puid ja märkama, kuidas erinevad aastaajad ilmnevad looduses. Lähemalt õpitakse tundma ka aasta looma ja tehakse tutvust prügi sorteerimisega. Varakevadel uuritakse päikesesüsteemi ning saadakse teada, kuidas paljunevad taimed, kalad ja inimesed. Aprillis ja mais vaadeldakse, mis vahet on samblikel ja sammaldel ning kuulatakse kevadisi loodushääli.\nLapsed kohtuvad korra nädalas reedeti kella 16.00-17.00. Klubi juhendab loodusmuuseumi ringijuht Alina Leopard.\nProgrammi ja registreerimisvõimaluse leiab SIIN.\n* Kell 11:00 Tartu linnamaratoni lasteprogramm.\nTillujooks ja minimaraton. Vaata lisainfot SIIN.\n* Kell 11:00 Vanamõisa Sügislaat koos õunamahlasimmaniga.\nSügislaat (toit, käsitöö), kirbuturg, Triinu Schneideri õunamahlakombain (võta kaasa oma taara ja naudi sügisest ilma koos oma õuntest tehtud värske mahlaga), õunte pressimine, kuumutamine ja 3L pakki pakendamine. Avatud lasteala: mängud, võistlused, teatrietendus lastele. Esineb ansambel Nukker Kukeke.\nPilet 2€, lastele tasuta, mahlategu lisatasu eest. Vaata lisainfot SIIN.\n* Kell 11:00 Kaitseliidu linnamäng "Sinuga luurele" Haapsalu vanalinnas.\nVõta kaasa oma pere või sõbrad, et osaleda vahvas linnamängus "Sinuga luurele". Võistkonna suurus 2-6 liiget. Üheksa erinevat kontrollpunkti Haapsalu vanalinnas. Raja läbimiseks kulub kuni kaks tundi, rada võib läbida jalgsi või jalgrattaga.\nOma tegevust tutvustavad kaitseliit, naiskodukaitse, noorkotkad ja kodutütred. Relvanäitus, õhupüssist laskmine, sõdurisupp, tehnikanäitus, Kaitseliidu Lääne maleva orkester jms.\n* Kell 12:00 lastehommik muinasjutuga "Tirts ja tigu" Teoteatris Tallinnas.\nTeoteatri näitlejad Jane Meresmaa-Roos ja Piret Viisimaa veedavad lastega mõnusalt aega koos mängude ja muinasjutuga. Miks rohutirts Sandy enam koju ei saa hüpata, kuidas tigu lennata soovib ja kuidas putukad oma orkestri teevad. Humoorikad lood rohudžungli kõige pisematest asukatest.\n* Kell 12:00 Tallinna Botaanikaaia sügishooaja algus.\nSügishooaja alguse puhul pakub botaanikaaed külalistele kell 12 algavat Teadusbussi teatrit, toimuvad töötoad ja ekskursioonid.\n"Parimad pühapäevad on need, kui pere on koos ning küpsetatakse pannkooke. Seetõttu oleme meiegi otsustanud kõiki väikesi ja suuri loodusesõpru kostitada pannkookidega," räägib Tallinna Botaanikaaia direktor Karmen Kähr. Lisaks avatakse uks keemia maagilisse maailma Teadusbussi teatriga, kus katseid leidub värvi müstilisest muutusest kuni ehmatava pauguni, leegitsevast tulest salapärase uduni. "Tahad teada saada, mis teeb aastavahetusel ilutulestiku roheliseks? Või mis asi on vedel lämmastik? Tule kohale ja saa teada!" lisab Kähr.\nLisaks toimuvad traditsioonilised ekskursioonid looduses koos Eesti parimate giididega. Töötubades saavad huvilised kasvatada vesiklaasis kristalle, teha kodustest vahenditest laavalampi ning maitsta kohapeal valmistatud teaduslikku jäätist.\n* Näitus "Iidsed Leedu mänguasjad" Tartu Mänguasjamuuseumis.\nTartu Mänguasjamuuseumis avatakse 26. augustil 2015 kell 14 näitus "Iidsed Leedu mänguasjad". Näitusel on väljas Leedu arheoloogide leitud, peamiselt 13.-17. sajandist, aga ka varasemast ajast pärinevate mänguasjade koopiad ja mängude rekonstruktsioonid.\nNäitusel on esindatud nii sõja- kui spordimänguasjad, mängutööriistad ja -nõud, mängupillid, nukud ja vurrid. Nende esemete originaale säilitatakse erinevates Leedu muuseumides, kuid tänu nendest tehtud koopiatele on võimalus ka tänapäeval näha, et keskaegne meelelahutus polnud üldse igav.\nLoe lisainfot SIIN.\nKuhu minna alanud nädalal pere ja lastega? Postitustesarjas "Nädal perega" soovitab Emmede Klubi aastaaja ja ilmaga arvestades toredaid üritusi üle terve Eesti ja pakub välja vahvaid koduseid alternatiive aegadeks, mil ühtegi üritust ei toimu. Kui ka Sinul on toredaid soovitusi, kuhu lastega selle nädala jooksul vahvasti aega veetma minna, siis jäta oma soovitus kindlasti siia kommentaariumisse või kirjuta madi@emmedeklubi.ee, et saaksime soovituse postitusse kirja panna!\nkino kuhu-minna kultuur lapsendamine loodus nädal-perega perepäev teater Uudised


ŠAMPOON MANDLI PIIMA JA ALOEGA TUNDLIKULE NAHALE LAVERA 250 ML HIND | kaup24.ee\nŠampoon mandli piima ja aloega tundlikule nahale Lavera 250 ml\n* Märgitud hind kehtis Kaup24.ee ajavahemikus al 13-04-2019 kuni 14-04-2019\nToote kirjeldus: Šampoon mandli piima ja aloega tundlikule nahale Lavera 250 ml\nLavera niisutav ja toitev šampoon annab juustele piisava niiskuse. See äärmiselt õrn valem koos orgaanilise mandlipiima ja orgaanilise aloe veraga puhastab ja niisutab juukseid loomulikult peanahka kahjustamata ja juuste otsi kuivatamata. Intensiivselt niisutab, õrn juustele ja peanahale.\nKasutamine: masseerige sõrmedega märgadele juustele, seejärel loputage hoolikalt.\nSaad parema tulemuse niisutavaid ja toitvaidjuuksepalsameid kasutades.\n2017. aastal,c30-aastasena, hakkas Lavera tootma loodusest inspireeritud kosmeetikat. ""Lavera"" orgaaniline kosmeetika toodetakse Saksamaal, Hannoveri lähedal. Selle kvaliteeti kinnitavad BDIH, Vegan Society, USDA Organic ja NaTrue Certification of Natural & Organic Cosmetics sertifikaadid.\n""Lavera"" - üks Saksamaa juhtivamaid looduslike ja orgaaniliste kosmeetikatoodete, mineraalmeigi, naha- ja juuksehooldustoodete tootjaid. Alates 1987. aastast on pühendunud ja toodetud ainult ohutut kosmeetikat.\nKosmeetikatoodete valik on saadaval ka 100% gluteenivabades dekoratiivkosmeetikates, ilma ärritusteta ja loomulik! ""Lavera"" valimisel võite olla rahulik, sest tooted on kliiniliselt testitud. Keskenduti tundliku naha omanikele, nii et nii nägu kui ka silmade ümbrus ei tunneks ebamugavust. Neile, kes tunnevad nahaärritust dekoratiivkosmeetikat kasutades, saavad julgelt proovida ""Lavera"" tooteid ja tunda end ohutult.\nProovige täna ""Lavera"" tooteid ja kogege ainulaadset erinevust looduskosmeetika ja keskkonnasõbraliku nahahoolduse vahel!\nSoovitame osta koos Šampoon mandli piima ja aloega tundlikule nahale Lavera 250 ml\nSelle toote tellijad on ostnud ka: Šampoon mandli piima ja aloega tundlikule nahale Lavera 250 ml\nÜldine informatsioon tootest: Šampoon mandli piima ja aloega tundlikule nahale Lavera 250 ml\nKauba ID: 1599583\nKauba kaal koos pakendiga: 0.283 kg\nLiin: Lavera Moisture & Care\nTagasiside tootele: Šampoon mandli piima ja aloega tundlikule nahale Lavera 250 ml\nKüsimused ja vastused toote kohta: Šampoon mandli piima ja aloega tundlikule nahale Lavera 250 ml


Mona Mägi – Noored Kooli\nAbout Mona Mägi\nMeanwhile lets just say that we are proud Mona Mägi contributed a whooping 40 entries.\nEntries by Mona Mägi\nImeline naine ja visionäär, kellega meil oli India koolituse ajal võimalik kohtuda ja nädalakese koos töötada. Shaheen Mistri on “Peepli Live Show” http://www.youtube.com/watch?v=ngs-5fF7J_Y\n27. veebruar 2011 /0 Comments/in Päevikud /by Mona Mägi\n11. jaanuar 2011 /0 Comments/in Päevikud /by Mona Mägi\n4. jaanuar 2011 /0 Comments/in Päevikud /by Mona Mägi\nTäna algab Mumbais “Teach for All”i iga-aastane workshop. 50 noort õpetajat Austraaliast, Hiinast, Ameerikast, Eestist, Inglismaalt, Iisraelist, Saksamaalt, Bulgaariast, Lätist, Brasiiliast, Peruust, Tsiilist ja Liibanonist on kokku kogunenud, et jagada teadmisi, oskusi, emotsioone ja õppida Teach for India õpetajatelt, kuidas igapäevaselt teha võimatu võimalikuks. Noored Kooli poolt osalevad kolm õpetajat – Helen, Kätlin ja Mona, […]\nUuest põhikooli- ja gümnaasiumiseadusest\n30. oktoober 2010 /0 Comments/in Päevikud /by Mona Mägi\nKui Sul ei ole päris selge, mida uued seadused endast kujutavad, siis saad sellest lühidalt lugeda SIIT. Põhikooli eesmärgiks on muutuda ainekesksest gümnaasiumi farmkoolist iga õpilase võimeid ja huvisid arvestavaks õpilaskeskseks ning eluks toimetulekut tagavaks iseseisvaks haridustasemeks. Ehk teisisõnu on põhikoolis keskseteks väärtusteks õpilaskeskne lähenemine ja kasvatusprotsess ning põhikooli lõppedes tekib reaalne valikuvõimalus kutsekooli ja […]\nPõhikoolist väljakukkuvate poiste arv kahaneb pikkamööda\n23. oktoober 2010 /0 Comments/in Päevikud /by Mona Mägi\nVähem loobujaid Õppeaastal 2007/2008 langes 7.–9. klassis koolist välja kukkunud õpilaste protsent eelmise aastaga võrreldes veerandi võrra. Just väljalangemus põhikooli lõpuosast on Eesti hariduselus kõige tõsisem probleem. Õppeaasta 2008/2009 kohta arve veel pole, ent haridusminister Tõnis Lukas loodab, et langustrend jätkub, sest selle saavutamiseks on palju tööd tehtud. Aasta jooksul 7.–9. klassis koolist välja langenud […]\nTäna algas vaheaeg!\n22. oktoober 2010 /0 Comments/in Päevikud /by Mona Mägi\nMida õpetada oma lastele!\nAga kuidas SINA ennast tunned, noor õpetaja?\n11. oktoober 2010 /0 Comments/in Päevikud /by Mona Mägi\nÕpetajate päeva after-party\n6. oktoober 2010 /0 Comments/in Päevikud /by Mona Mägi\nTelefon heliseb. Mona: “Hallo?” Õppealajuhataja: “Mona, kus sa oled?” Mona: “3.ndal korrusel, meil on praegu inglise keele õpetajatega koosolek….” Õppealajuhataja: “Nii, mine kohe 1a klassi juurde!” Mona: “Mis juhtus? Mul ei ole nendega täna isegi tundi….???” Õppealajuhataja:” 1a klassijuhataja käis just siin ja ütles, et lapsed on nüüd 2 päeva lilledega ringi käinud ja see […]


Homöopaatia – tervisevaldkonna viimaste aastate hitt! - e-perekool\nHomöopaatia raviviisina on Eestis hetkel ülimalt populaarne. Kuna me oma perekoolis puutume kokku eelkõige rasedate, sünnitajate ja väikelaste vanematega, siis meie kogemusele tuginedes kinnitan, et homöopaatia on viimase viie aasta jooksul saavutanud ülimalt suure populaarsuse. Võib julgelt väita, et laste kasvatamise ja tervisega seonduvas valdkonnas on see hitt-teema. See, kuidas meie esivanemad oma tarkustega tervisehädadega toime tulid või kuidas leebemate vahenditega lihtsatele tervisehädadele kodus leevendust leida, see naisi enam eriti ei huvitagi. Need teemad ei ole enam moes. Moes on nüüd homöopaatia ja terad.\nMinu kokkupuude homöopaatiaga sai alguse seitse aastat tagasi, kui ravivõimalust otsides sattusin homöopaadi vastuvõtule. Olen sellesama ühe homöopaadi patsiendiks tänase päevani. Nende aastate jooksul on kogemust patsiendina kogunud juba üksjagu, seda nii kergemate akuutsete haigusjuhtumitega kui ka keerulisemate krooniliste haiguste raviga. Lisaks alustasin pea seitse aastat tagasi ka ise homöopaatia õpinguid ja homöopaatiat õpin tänase päevani. Praegu vaatan nendele aastatele tagasi ja olen tõesti tänulik, et kohe alguses suruti mu kätte nii homöopaatia looja Samuel Hahnemanni kui ka teiste klassikalise homöopaatia suurkujude teosed.\nMitte, et ma ülbelt arvaks, et olen neis teostes kirjutatu omandanud, oh ei, aga mingi kvaliteedi piiri ja nõudlikkuse ning aukartuse homöopaatia ja inimese tervise ees nende raamatute lugemine on mulle andnud. Kui tabada isegi killukest nende autorite poolt tehtud töö põhjalikkusest ja sellest, kuidas need härrased on suhtunud Inimesesse ja tema tervisesse ja selle taastamisse, siis see peaks andma mõistusega inimesele mingi ideaali. Ideaali, mille poole me kõik, kes julgevad teha otsust määrata endale või kellelegi teisele aine, peaksime liikuma.\nIgal juhul annab mu senine kogemus homöopaatiaga õiguse arvata ja seda arvamust ka avalikult jagada. Eriti seetõttu, et mitmed minu kursusekaaslased ja vanemate kursuste õpilased, kellega omal ajal koos õppisime, on tänaseks päevaks aktiivselt tegutsevad terapeudid, Nad tegelevad inimeste ravimisega. Nad arvavad endil olevat pädevuse inimesi ravida.\nMiks ma kahtlen nende pädevuses? Ma kahtlen nende pädevuses seetõttu, et ma olen lugenud kõiki viimasel ajal ilmunud eesti keelde tõlgitud homöopaatia raamatuid, mida enamik praegu Eestis tegutsevaid homöopaate lahkelt inimestele soovitavad. Mõned homöopaadid „ravivad“ nende eesti keelde tõlgitud raamatute põhjal inimesi ja osad neist ka õpetavad homöopaatiat. Võtan need raamatud kokku koondnimetusega saast, peldikukirjandus. Need raamatud lähevad vastuollu enamike homöopaatia põhimõtetega, need raamatud kubisevad vigadest, neis raamatutes kirjutatu ei ole homöopaatia. Võib-olla need soovitajad ei ole neid raamatuid mõttega lugenud? Jah, see võib nii olla, aga sellisel juhul, kuidas saab soovitada midagi, mida sa ei ole lugenud?\nHomöopaatia suhtes on alati olnud palju kahtlejaid ja ka jõulisi huvigruppe, kelle huvides ei ole homöopaatia kasutamise kasv. Juba Hahnemanni ajal oli tal palju vastaseid, kelle mõtteviisi ebaloogilisusele ja vastuseisu põhjuste selgitamisele Hahnemann Organonis päris palju ridu pühendab. Seetõttu on äärmiselt suurt nördimust tekitav, et homöopaatia kasutamise tase Eestis on praktiliselt olematu, et me homöopaatiasse nii matslikult ja labaselt suhtume ja seeläbi neid kahtlusi ainult õhutame. Kui nüüd mõni inimene, kellel siiski tekib huvi homöopaatia vastu ja ta läheb raamatupoodi, ostab eestikeelse kirjanduse ja seda loeb – kui ta seda kirjandust loeb, siis jääb talle homöopaatiast ikka väga totakas mulje ja arusaam. Sest need raamatud on kaugel elementaarsest erialasest professionaalsusest ja mõistusega inimene näeb neid asju läbi.\nSiit tekibki järgmine ebaloogilisus minu jaoks. Eestis on kõrgharidusega täiskasvanute osakaal kogu rahvastikust päris kõrge. Naiste osas on see osakaal kõrgem kui meeste hulgas ja kui vaadata vanuseliselt, siis praegu lapsi sünnitavate ja alaealisi lapsi kasvatavate naiste hulgas peaks kõrgharidusega inimeste osakaal samuti olema väga kõrge. Miks ma kirjutan kõrgharidusest? Ma ei arva, et homöopaatia kasutamine oleks kuidagi seotud kõrgharidusega või et kõrgharidusega inimesed kuidagi pädevamad, targemad, paremad oleksid. Seda kindlasti mitte. Küll aga peaks kõrgkoolis õppimine (sõltumata õpitavast erialast) andma inimesele päris suure kogemuse erialakirjanduse lugemisega, võõrkeelse kirjanduse lugemisega, valdkonna teoreetiliste lähtealuste selgekstegemisega ja nendel põhinemisega. Algallika austamisega. Samuti tuleb kõrgkoolis kirjutada päris tublil hulgal kirjalikke uurimistöid. Mis jällegi annab kogemuse mingi kindla valdkonna materjaliga tööks, kogemuse, kuidas selekteerida tõsist kirjandust pealiskaudsest ja väärast mulltekstist. See peaks inimesele andma loogilise mõtlemise oskuse, ebaloogilisuse nägemise võime tekstis, analüüsivõime. See peaks ju nii olema…ei taha olla ebatolerantne, aga miks siis homöopaatia osas, mis on seotud meie kõige tähtsama vara, tervisega, me seda kõike ei kasuta?\nOlen ise lõpetanud Tartu Ülikooli majandusteaduskonna, olnud seotud turunduse valdkonnaga. Need homöopaatia eestikeelsed tõlkeraamatud, mille järgi meie emad oma lapsi ja homöopaadid patsiente „ravivad“, meenutavad mulle vägisi 10 minuti wc lugemist „Kuidas saada ühe päevaga turundusproffiks“ või „10 nippi oma toodete müügiks, mis viivad teid edu tippu“. Ma ei tea, iga loogiliselt mõtlev inimene saab ju aru,et selline kirjandus on saast.\nPealegi, tänapäeva inimesed oskavad keeli. Enamike erialade puhul on kvaliteetne erialakirjandus võõrkeelne. On meie paratamatus, et oleme nii väike rahvus, kus emakeelset erialakirjandust enamikel teemadel ei ole. Homöopaatiaga on samamoodi. Milleks tõlkida välismaa halvakvaliteedilist kirjandust, kui inimesed võiksid lugeda võõrkeeles, kus valik on väga lai ja kättesaadav? Miks me, eestlased oleme sellega nõus, et meile pakutakse mingit välismaalt tulevat jama ja me siis ilma mingi kriitikata selle vastu võtame? On selge, et nii väikese turu jaoks ei ole mõtet nii spetsiifilist kirjandust tõlkida kui seda on homöopaatia. On selge, et kuna seda siiski soovitakse teha, siis valitakse mingi ümmargune mull, mida võimalikult paljudele müüa saaks ja seda tõlgitakse siis ka täpselt nii nagu tõlkija oma tarkusest homöopaatia kirjandusest aru saab. Paraku homöopaatia ei ole selline valdkond, kus see on aktsepteeritud. Halb kommertslik üllitis pannes kokku sobimatu tõlke ja halva sisutoimetamisega võrdub totaalne peldikukirjandus. Lisaks, kui mingi erialaga end kurssi viima hakata, tasub alati tutvuda esmalt klassikutega ja alles siis, kui klassikalised lähenemised ja põhiteooriad on teada, liikuda ka kaasaegsema valiku juurde. Alles siis tekib inimesel oskus kaasaegse kirjanduse kvaliteedi osas seisukoht võtta.\nMis on minu kirjutise eesmärk? Mul ei ole kommertshuvi ja siia ei järgne mingi homöopaatiateemalise kursuse või teie nutitelefoni sobiliku äppi müügikuulutust. Ei, ma kirjutan seda lugu seetõttu, et inimesi, kes iseenda ja oma laste tervisest veidigi hoolivad, hoiatada. Või õigemini – teavitada sellest, et tuleks olla ettevaatlik ja kui te näete kas oma kõrgkooliharidusele tuginedes või veel parem talupojamõistusele tuginedes end homöopaadiks nimetava isiku töös ebaloogilisust, kui teie sõbranna soovib teile nende raamatute või veel hullem, facebooki kommuunide või homöopaatia äppidele tuginedes soovitada tera, siis pigem jätke see tera võtmata. Teete endale vähem kahju.\nEesmärgiga tõsta inimeste teadlikkust homöopaatiast ja sellest, mis ei ole homöopaatia, oleme asunud e-perekoolis kirjutama homöopaatia teemal. Kirjutavad homöopaadid, homöopaatia õpilased ja patsiendid. Head lugemist ja tõsiselt mõtisklemist neil teemadel!\nInformatsiooni uutest artiklitest saate liitudes meie homöopaatia teemalise facebooki lehega www.facebook.com/homeopaatia


Poliitikavaatleja Arvi: Kuidas reformikad käisid stand-up-teatrit õppimas ja ameeriklased endale Miki-Hiire presidendiks valisid - Läänlane.ee\nBy Ivar Soopan on 13. nov. 2016 Kommentaare pole\npoliitikavaatleja, kes vahel kirjutab\nViimasel ajal on Eesti ja maailma poliitikas nii palju juhtunud, et pole saanud mahti isegi tihastele linnumajja rasvakuubikuid panna. Päris kahju lindudest, mida nad peavad läbi elama. Hea, et ilm nii soe on, muidu võib poliitika tõesti tappa.\nEks ta võibki. Savisaare rind on haavleid täis ja tea, kas ta ikka jõudis pärast sellist turmtuld õigel ajal abi saada. Ega ta ju küsi ka – uhke mees.\nTema Facebooki-lehel ilmuvad aeg-ajal segased sõnumid, aga keegi pole ju näinud, kas neid kirjutab Savisaar ise, mõni tema ihunõunik või Savisaare lambakoerad. Vahel on küll tunne, et konto on hõivanud nõunikud, sest nii kibestunud mõtteid ei saa ju jagada väärikas poliitik ise või hästikasvatatud lambakoer. Loodetavasti on vanahärraga kõik hästi ja ta ei lase võõrail oma Facebooki-lehte solkida.\nSeda kibestumist on märgata ka teiste puhul. Reformierakondlasi lõi sotside ja isamaaliitlaste Keskerakonna-armastus täitsa verest välja. Arusaadav – see oli üks kole lugu ka, mis nendega juhtus. Kas neil samuti lemmikloomad või nõunikud Facebookis soperdavad, seda muidugi ei tea, aga kahtlen selles sügavalt.\nTean lapsepõlvest paari reformierakondlast. Ei mina usu, et nad raatsivad koera, nugist või kassiroju koduloomana pidada. Lugesid juba noorena igat senti. Vaadake, mis lemmikloomatoit poes maksab! Nii kokkuhoidlikud inimesed ei raiska raskelt tulnud poliitikupalka kindlasti mitte nii jubedalt haisvale kördile nagu loomatoit. Ja ega nad ju laenu tihka võtta.\nNõunikud neil muidugi on, aga need on nii noored, et neil pole aega teiste eest sõna võtta. Alatihti näen neid säravate silmadega noorsande Tallinna kaubanduskeskustes kogunemas, mobiiltelefonid pihus. Nende käekirja tunneks kohe ära. Vaadake, kuidas nad tänapäeval kirjutavad – ainult mingisugused arusaamatud märgid. Lause lõppu panevad kooloneid ja sulge ja ma ei tea mida veel. Millises koolis seda õpetatakse, et lause lõpeb kooloniga? Kui need noored reformikate eest kommentaare kirjutaks, jääks nad hoobilt vahele.\nAga seda peab küll ütlema, et reformikatel on kõige selle kurbuse juures hea huumorimeel. Ligi paneb hästi ning teie oma maakonna mehed Luik ja Nebokat pole ka papist poisid. Samas on Sukles kuidagi vaikne, aga tema toss läheb arusaadavalt selle liitumisjama peale, mille ta endale kaela tõmbas. Milleks talle nii suurt linna vaja on, sellest pole kuuldavasti paljud aru saanud. Nagu Peeter Suur – tahab omale Rohuküla sadamat, Uuemõisa lossi ja mida kõike veel. Vanasti tehti vallutusretkedel korralikult pauku, aga Sukles pistab pool Läänemaad ilma ühegi lasuta taskusse.\nAga mõni reformikas on küll nagu kogenud stand-up-näitleja. Selline nauditav mölapidamatus, et naera pisarad püksi. Stand-up-etendused on praegu hästi popid ja ju nad teavad, mis rahvale meeldib. Koguvad aegsasti järgmisteks valimisteks punkte.\nNägin Andrus Vaarikut paari päeva eest. Tal on praegu kiired ajad. Annab Tallinnas Koplis ühes sööklas neid samu toredaid stand-up-etendusi.\nAndrus kurtis, et pidi oma etenduste arvu kahekordistama, sest esimesed viis etendust on välja müüdud. Ja teate, kellele? Reformikatele. Ütles, et kahel esimesel etendusel ehmatas end kaameks kui lavale astus. Saal oli ainult magusalt lõhnastatud, kallites ülikondades ning värviliste lipsude ja sokkidega mehi täis.\n“Tead,” rääkis Andrus, “see oli nagu luupainajalik unenägu, kui enda arvates oled maakodus kamina ees, aga ootamatult leiad end koolist tahvli eest õpilastele Shakespeare’i värsse deklameerimas. Vaatasid suu sisse ja imesid iga mu kildu nagu oleksin neile mingi…”\nAndruse kiituseks tuleb öelda, et ta oli seal pealesunnitud “Reformierakonna kongressil” hästi hakkama saanud. Kuna reformikad olid esimese viie etenduse piletid kokku ostnud, siis peabki Andrus nüüd lisaetendusi tegema, et tavalised inimesed ka vaatama saaks tulla.\nHea eesmärgi nimel saab selle reformikatele andeks anda. Peaasi, et nad Andruse suurepärasest lavastusest õpivad ja jätkavad oma humoorikaid sõnavõtte ning postitusi.\nAga vaat sotsidest ja IRLi omadest on mul kahju. Neil pole mingit naljasoont. Nii kui Jüri Ratas Savisaare kummi tühjaks laskis, olid need kohe varurehviga kohal, mutrivõtmed värisevate sõrmede vahel. Ei mingit mängu ilu. Keerasid kohe oma õliste näppudega uue ratta alla ja viskasid vana teepervele.\nOleks siis, et nad sinna juurde mõne õpetliku loo oleks jutustanud. Pobisesid ainult vuntsi, et suverehviga ei saagi talvel sõita, tuleb naelad alla panna ja muud sellist totrust. Ja et kolmerattaline on nagu lastejalgratas, võtame neljanda koalitsioonipartneri ka kampa.\nVastik mõelda, mis nüüd Riigikogu opositsioonist saab. Sinna ei jäägi enam kedagi.\nÕnneks on meil veel hästi. Ameerikas sai ju Miki-Hiir presidendiks. Lastel, ekrelastel ja venelastel on kuuldavasti heameel, aga kuidas teised selle imeliku olevuse omaks võtavad, seda tahaks näha.\nPoliitikavaatleja Arvi: Kuidas reformikad käisid stand-up-teatrit õppimas ja ameeriklased endale Miki-Hiire presidendiks valisid added by Ivar Soopan on 13. nov. 2016


Mehed: sööge puu- ja köögivilju « Hiiu Leht\nMehed: sööge puu- ja köögivilju\n16.september, 2014 Tervis\nTervise Arengu instituut alustas teavitust “Mees peab olema viljakas”, et tuletada meestele meelde soovitust süüa vähemalt viis peotäit puu- ja köögivilju päevas. Teadlikud sellest, kui palju tuleks päevas puu- ja köögivilju süüa, on vaid 9 protsenti meestest.\nMehed peavad vajalikku kogust oluliselt väiksemaks. Kõige enam neist ehk 44 protsenti arvab, et vajalik kogus on üks–kaks peotäit puu- ja köögivilju päevas, selgus Turu-uuringute ASi uuringust. Naiste teadlikkus on meeste omast parem, neist teadis iga viies ehk 20 protsenti soovituslikku päevast kogust. Naised jälgivad ka rohkem, et nad sööksid puu- ja köögivilju – seda teeb 52 protsenti naisi ning vaid 33 protsenti mehi.\nTervise Arengu Instituudi toitumisekspert Tagli Pitsi sõnul on teavituse eesmärk tõsta meeste teadlikkust, kui palju nad tegelikud peaksid puu- ja köögivilju sööma ning neid sellele teele ka suunata.\nSildid: juurviljad, mees, toit


Väliseesti kultuuriseltside toetamise tingimused ja kord – Riigi Teataja\nVäliseesti kultuuriseltside toetamise tingimused ja kord\nVäliseesti kultuuriseltside toetamise tingimused ja kord - sisukord\nRT I, 12.02.2019, 6\nVastu võetud 08.02.2019 nr 4\n(1) Määrusega kehtestatakse taotlusvoorust „Väliseesti kultuuriseltside toetus” (edaspidi taotlusvoor) vahendite saamiseks ning saadud vahendite kasutamiseks tingimused ja kord.\n(2) Väliseesti kultuuriseltside toetamise tingimused ja kord kehtestatakse „Rahvuskaaslaste programmi 2014–2020” 2018–2020. aasta rakendusplaani eesmärkide elluviimiseks.\n(4) Määruse rakendamise eest vastutab Integratsiooni Sihtasutus (edaspidi toetuse andja).\n(1) Toetuse andmise eesmärk on aidata välismaal tegutsevate eesti kultuuriseltside tegevuse kaudu kaasa eesti keele ja kultuuri hoidmisele ja arengule, Eesti kultuurisündmuste vahendamisele ning Eesti riigiga ühtekuuluvustunde kujundamisele väliseesti kogukondades.\n(2) Oodatavad tulemused:\n1) eesti keele ja kultuuripärandiga seotud traditsioonid on väliseestlaskonna seas elujõulised;\n2) väliseestlaskonna kultuurisündmuste korraldamise tulemusel on tugevnenud ühtekuuluvustunne Eesti riigiga;\n3) toimuvad eesti kultuuripärandiga seotud õppepäevad erinevatele vanuserühmadele;\n4) toimub Eesti kultuurikollektiivide ja loomeinimeste kultuurivahetus väliseesti kogukondadega;\n5) väliseesti kultuurikollektiivid osalevad Eestis toimuvatel kultuurisündmustel;\n6) väliseesti koore, orkestreid, rahvatantsurühmi ja näiteringe on juhendanud Eesti laulu- ja tantsupeo protsessis osalevad professionaalsed juhendajad;\n7) väliseesti koori- ja tantsujuhid saavad täiendusõpet Eestis;\n8) toimuvad kaasaegset eesti kultuuri tutvustavad sündmused ja eesti kultuuripäevad väliseesti kogukondades kodu-eesti esinejate ja kollektiivide osavõtul;\n9) korraldatakse väliseestlaste kontakt- ja teabeseminare;\n10) toimub infovahetus Eestis ja välismaal elavate eestlaste vahel;\n11) koostatakse ja trükitakse väliseesti kogukondadele suunatud teabematerjale.\n(3) Mõõdetavad tulemused:\n2) väliseesti kultuurisündmuste ning kontakt- ja teabeseminaride arv;\n3) lähetatud väliseesti kultuurikollektiivide juhendajate arv;\n4) Eestis väliseesti koori- ja tantsujuhtide täiendusõppe läbinute arv;\n5) koostatud ja välja antud väliseestlaskonnale suunatud teabematerjalide arv;\n6) Eesti kultuurisündmustel, piirkondlikel laulupäevadel ja folkloorifestivalidel osalenud väliseesti kultuurikollektiivide arv.\n(1) Toetust antakse projektile, mille elluviimine panustab käesoleva määruse §-s 2 nimetatud eesmärkide ja tulemuste saavutamisse ja mille raames:\n1) korraldatakse kultuurisündmusi väliseesti kogukondades;\n2) korraldatakse Eesti kultuurikollektiivide ja loomeinimeste kultuurivahetust väliseesti kogukondadega;\n3) korraldatakse eesti kultuuripärandi ja pärimuskultuuriga seotud õppepäevi erinevatele vanuserühmadele;\n4) korraldatakse kontakt- ja teabeseminare väliseesti keskuste ja ühenduste ning Eesti riigi, omavalitsuste, kultuuriorganisatsioonide ja vabaühenduste tasandil;\n5) osaletakse Eesti kultuuri suursündmustel, piirkondlikel laulupäevadel ja folkloorifestivalidel;\n6) viiakse ellu väliseesti koori- ja tantsujuhtide ning liikmete täiendõpet;\n7) korraldatakse teabevahetust väliseesti kultuurikollektiivide ja -sündmuste kohta, sealhulgas koostatakse ja trükitakse teabematerjale.\n(1) Taotlejaks võib olla Eestis registreeritud eraõiguslik juriidiline isik, äriregistrisse kantud füüsilisest isikust ettevõtja või välisriigis asukohamaa reeglite kohaselt registreeritud eraõiguslik juriidiline isik.\n(1) Taotluses kirjeldatud projekt peab panustama käesoleva määruse §-s 2 nimetatud eesmärgi ja tulemuste saavutamisse.\n(2) Projekti abikõlblikkuse periood peab vastama käesoleva määruse §-s 9 sätestatud tingimustele ja taotletud toetuse suurus peab jääma käesoleva määruse §-s 10 nimetatud summa piiridesse.\n2) andmed projekti kohta, sealhulgas projekti nimetus, eesmärk, tegevuste kirjeldus, oodatavad tulemused, elluviimise aeg ning koht, sihtrühm, aja- ja tegevuskava, eelarve, taotletava toetuse summa;\n3) põhikirja või asukohariigi vastava registri väljavõtte koopia kui taotleja on välisriigis asukohamaa reeglite kohaselt registreeritud eraõiguslik juriidiline isik;\n5) kinnituskiri käesoleva määruse § 4 lõike 2 punktides 2 ja 3 toodud nõuetele vastamise kohta kui taotleja on välisriigis asukohamaa reeglite kohaselt registreeritud eraõiguslik juriidiline isik.\n(4) Kui taotleja on taotlenud projektile või projekti osadele tegevustele toetust samal ajal mitmest meetmest või muudest Eesti riigi eelarvelistest, Euroopa Liidu või välisabi vahenditest, peab taotluses olema esitatud sellekohane teave.\n(2) Taotluse esitamise tähtajast ja taotlusvooru eelarvest teavitab toetuse andja oma veebilehel vähemalt kümme kalendripäeva enne taotlusvooru avamise päeva.\n(2) Taotlus tuleb esitada esindusõigusliku isiku poolt elektrooniliselt digitaalselt allkirjastatuna või paberkandjal.\n(3) Kui taotluse esitamisel elektrooniliselt esineb toetuse andja infosüsteemis tehniline viga, mis takistab taotluse tähtaegset esitamist, loetakse taotluse esitamise tähtpäevaks järgmine tööpäev pärast vea likvideerimist.\n(4) Ühes taotlusvoorus saab iga taotleja esitada ühe taotluse.\n(1) Kulu on abikõlblik, kui see on tegevuste elluviimiseks vajalik, põhjendatud, tekib projekti abikõlblikkuse perioodil tehtavate toetatavate tegevuste käigus, tasutakse toetuse saaja poolt ning on kooskõlas õigusaktidega, sealhulgas:\n1) on tõendatud algdokumendiga;\n2) on selgelt eristatavalt kirjendatud raamatupidamises ja vastab asukohariigi finantsaruandluse standardile.\n(3) Abikõlblik kulu on:\n1) personalikulu kuni 30% projekti abikõlblikest kuludest;\n2) ruumi, inventari ja tehnika rendi kulu;\n3) töövahendi ja materjali ostmise kulu;\n5) esineja tasu.\n(4) Mitteabikõlblik kulu on:\n2) trahv, kohtukulu, viivis;\n4) kinnisvara soetamise ja renoveerimisega seotud kulu;\n5) kulu, mis on toetuse saajale hüvitatud teistest meetmetest, riigieelarve, muu avaliku sektori või välisabi vahenditest.\n(3) Toetuse andja loeb projekti lõppenuks pärast aruande kinnitamist ning sellest teavitatakse toetuse saajat e-kirja teel.\n(5) Taotluse projekti abikõlblikkuse perioodi pikendamiseks esitab toetuse saaja esindusõiguslik isik.\n(6) Projekti abikõlblikkuse perioodi pikendamise taotluse rahuldamisest või mitterahuldamisest teavitab toetuse andja toetuse saajat e-kirja teel kümne tööpäeva jooksul taotluse esitamisest arvates.\nTaotletava toetuse maksimaalne summa on 4000 eurot taotluse kohta.\n(5) Käesoleva paragrahvi lõikes 4 nimetatud puuduste kõrvaldamiseks annab toetuse andja taotlejale kuni kümme tööpäeva, mil peatub taotluse menetlemise aeg.\n(6) Toetuse andja jätab taotluse läbi vaatamata ja sisuliselt hindamata, kui taotleja ei ole tähtaja jooksul puudusi kõrvaldanud, ning teavitab sellest taotlejat kümne tööpäeva jooksul alates käesoleva paragrahvi lõikes 5 toodud tähtaja saabumisest. Kui puudus tähtaegselt kõrvaldatakse, loetakse puudusega seotud nõue täidetuks.\n(1) Nõuetele vastavaks tunnistatud taotluseid hindab toetuse andja moodustatud komisjon.\n1) projekti vastavus taotlusvooru eesmärkidele – 20% maksimaalsest koondhindest;\n2) planeeritavate kulutuste põhjendatus, selgitus ja vastavus taotlusvooru eesmärkidele – 20% maksimaalsest koondhindest;\n3) tegevuste mõju väliseesti kogukonna jätkusuutlikkusele – 30% maksimaalsest koondhindest;\n4) tegevuste mõju eesti kultuuri edendamisele väliseesti kogukonna asukohariigis – 30% maksimaalsest koondhindest.\n(3) Komisjoni liikmed peavad kooskõlas korruptsioonivastase seadusega kinnitama oma erapooletust ja sõltumatust hinnatavast taotlusest ning taotlejast. Seotuse olemasolul on komisjoni liige kohustatud ennast haldusmenetluse seaduse §-s 10 toodud tingimustel ja korras taandama.\n(4) Komisjon teeb toetuse andjale ettepaneku taotluse rahuldamise ning põhjendatud juhtudel osalise rahuldamise või rahuldamata jätmise kohta.\n(6) Taotluse rahuldamata jätmise otsus tehakse juhul, kui:\n(8) Toetuse andja saadab taotlejale tema taotluse kohta tehtud otsuse e-kirja teel.\n(2) Taotluse rahuldamise otsust võib muuta kuni projekti abikõlblikkuse perioodi lõpuni, kuid mitte pärast projekti tegevuste lõppemist, või tagasiulatuvalt alates muudatustaotluse esitamise kuupäevast, kui see aitab kaasa projekti tulemuste saavutamisele ja muudatus on põhjendatud.\n(4) Taotluse rahuldamise otsuse muutmise otsustab toetuse andja 14 tööpäeva jooksul pärast vastavasisulise avalduse saamist ja teavitab sellest toetuse saajat e-kirja teel.\n(1) Toetus makstakse toetuse saajale välja ettemaksena 14 kalendripäeva jooksul pärast taotluse rahuldamise otsuse tegemist.\n(1) Toetuse saaja esitab projekti aruande toetuse andjale elektrooniliselt, toetuse andja vormil, 20 kalendripäeva jooksul pärast projekti abikõlblikkuse perioodi.\n(2) Toetuse andja menetleb aruannet kuni 60 tööpäeva selle esitamisest arvates.\n(3) Aruande esitamise tähtaega võib põhjendatud juhtudel toetuse saaja avalduse alusel pikendada tingimusel, et toetuse saaja on esitanud pikendamise avalduse enne käesoleva paragrahvi lõikes 1 nimetatud tähtaja saabumist.\n(4) Toetuse saaja peab maksma tagasi toetuse tagasinõudmise otsuses nimetatud toetuse 30 kalendripäeva jooksul otsuse kehtima hakkamise päevast arvates.\n(9) Toetuse tagasimaksmise ajatamise perioodi määrab toetuse andja võttes arvesse toetuse saaja ajatamise taotluses toodut.\n(10) Ajatamise taotluse rahuldamise või rahuldamata jätmise otsuse võib teha koos toetuse tagasinõudmise otsusega. Ajatamise taotluse rahuldamise või rahuldamata jätmise otsus saadetakse toetuse saajale e-kirja teel või tähtkirjaga posti teel.\n(12) Kui tagasimaksmisele kuuluvat toetust tähtaja jooksul tagasi ei maksta nõuab toetuse andja tagasimaksmisele kuuluva toetuse tagasi eraõiguses alusetu rikastumise kohta kehtivate sätete kohaselt. Kui toetuse saaja on välisriigis asukohamaa reeglite kohaselt registreeritud eraõiguslik juriidiline isik kohaldatakse toetuse tagasinõudmisel Eesti õigust.\nToetuse saaja tagab käesolevas määruses sätestatud kohustuste täitmise, projekti eduka elluviimise taotluse rahuldamise otsuses fikseeritud tähtaegade ja tingimuste kohaselt, sealhulgas:\n3) säilitab toetuse taotlemise, kulu abikõlblikkust tõendavad dokumendid ja muud tõendid seitsme aasta jooksul peale projekti aruande kinnitamist;\n4) annab toetuse andjale projekti elluviimise, sealhulgas toetuse kasutamise kohta suulisi ja kirjalikke selgitusi ning andmeid, sealhulgas väljavõtteid raamatupidamisprogrammist ja pangakontost kolme tööpäeva jooksul alates sellekohasest nõudmisest;\n5) peab projekti abikõlblike kulude, mitteabikõlblike kulude ja tulude kohta eraldi raamatupidamisarvestust;\n6) teavitab toetuse andjat viivitamata kirjalikult või kirjalikku taasesitamist võimaldavas vormis taotluses esitatud või projekti elluviimisega seotud andmete muutumisest või projekti elluviimist takistavast asjaolust;\n8) tagastab toetuse, kui toetuse andja esitab toetuse tagasinõude;\n9) eksponeerib toetuse andja ja Kultuuriministeeriumi logo kõigil toetuse abil korraldatud sündmustel, sealhulgas nende reklaamil ja trükisel.\n6) taotleda tingimusel, et toetuse summa ei muutu, taotluses toodud projekti eelarve kuluridade muutmist kui muudatus on käesoleva paragrahvi punktis 5 sätestatust suuremas mahus.\n2) säilitama toetuse taotlemise, andmise, kulu abikõlblikkust tõendavate ja muude dokumentide ning teabega seotud dokumente raamatupidamisseaduses sätestatud tähtaegade järgi;\n4) tegema taotluse ja aruandevormid ning asjakohased juhendmaterjalid kättesaadavaks oma kodulehel;\n4) kontrollida taotleja mitteabikõlblike kulude tasumise suutlikkust;\n6) pikendada toetuse saajast mitteolenevate asjaolude ilmnemisel projekti abikõlblikkuse perioodi.